
Κάλυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΕΙΣΑΓΩΓΙΚΕΣ ΔΙΑΤΑΞΕΙΣ 

Άρθρο 1 

Πεδίο εφαρμογής - 
Αναγνωριζόμενες δαπάνες 

1. Στις διατάξεις του παρόντος νόμου υπάγονται οι 
μετακινούμενοι εκτός έδρας, με. οποιαδήποτε ιδιότητα, 
με εντολή του Δημοσίου, των Οργανισμών Τοπικής 
Αυτοδιοίκησης (Ο.Τ.Α.) α' και β' βαθμού και των λοιπών 
Νομικών Προσώπων Δημοσίου Δικαίου (Ν.Π.Δ.Δ.), στο 
εσωτερικό ή το εξωτερικό, για εκτέλεση υπηρεσίας, με 
ειδική αποστολή, για συμμετοχή σε συνέδρια, σεμινάρια, 
εκπαίδευση, μετεκπαίδευση, καθώς και οι τοποθετού¬ 
μενοι, μετατιθέμενοι και αποσπώμενοι. 

2. Οι αναγνωριζόμενες σε βάρος του Δημοσίου δα¬ 
πάνες μετακίνησης είναι: 

α. Το αντίτιμο των εισιτηρίων των συγκοινωνιακών 
μέσων, η έκδοση κάρτας απεριορίστων διαδρομών, κα¬ 
θώς και η δαπάνη χρήσης ιδιόκτητου μεταφορικού μέσου 
ή μισθωμένου οχήματος, στις περιπτώσεις που επιτρέ¬ 
πεται η χρησιμοποίησή του. 

β. Τα έξοδα διανυκτέρευσης. 

γ. Η ημερήσια αποζημίωση. 

δ. Τα έξοδα μετάθεσης, τοποθέτησης και απόσπασης. 

ε. Τα έξοδα μετακίνησης όσων αποχωρούν από την 
υπηρεσία λόγω συνταξιοδότησης, για τη μετάβασή τους 
στον τόπο της μόνιμης κατοικίας τους. 

Άρθρο 2 

Ημέρες εκτός έδρας 

1. Ως έδρα νοείται, κατά τις διατάξεις του παρόντος 
νόμου, η πόλη στην οποία λειτουργεί η υπηρεσία όπου 
υπηρετεί ο μετακινούμενος δημόσιος λειτουργός ή υ¬ 


πάλληλος. Για όσους διαμένουν σε άλλη πόλη εκτός 
της έδρας της υπηρεσίας τους, ως αφετηρία εκκίνησης 
για τις μετακινήσεις τους θεωρείται η έδρα της υπη¬ 
ρεσίας τους. 

2. Ως ημέρα εκτός έδρας θεωρείται κάθε ημέρα 
μετακίνησης / του υπαλλήλου από την έδρα του, για 
εκτέλεση υπηρεσίας, ανεξάρτητα εάν διανυκτερεύει ή 
επιστρέφει αυθημερόν. 

3. Ο αριθμός των επιτρεπομένων κατ' έτος και κατά 
μήνα ημερών εκτός έδρας των υπαλλήλων, ανάλογα 
με τον κλάδο, την κατηγορία και ειδικότητα που ανήκουν, 
καθορίζεται με κοινή απόφαση του αρμόδιου Υπουργού 
και του Υπουργομ Οικονομικών και δεν επιτρέπεται να 
υπερβαίνει τις εκατόν είκοσι (120) κατ' έτος. Με κοινή 
απόφαση του αρμόδιου Υπουργού και του Υπουργού 
Οικονομικών επιτρέπεται υπέρβαση του ανώτατου ορίου 
των ημερών εκτός έδρας μόνο για την αντιμετώπιση 
έκτακτων γεγονότων (θεομηνίες, πυρκαγιές, επιδημίες), 
για μηχανικούς του Υπουργείου Περιβάλλοντος, Χωρο¬ 
ταξίας και Δημόσιων Έργων για τις ανάγκες ελέγχου 
και επίβλεψης μελετών και έργων, καθώς και για τους 
γεωτεχνικούς υπαλλήλους που μετακινούνται για την 
εφαρμογή προγραμμάτων και ελέγχων του Υπουργείου 
Γεωργίας. Η απόφαση αυτή εκδίδεται το αργότερο μέσα 
σε ένα (1) μήνα από τη μετακίνηση, μετά την εξάντληση 
του ανώτατου ορίου. 

Οι αποφάσεις για τον καθορισμό του ανώτατου ορίου 
ημερών, κατά την πρώτη εφαρμογή του παρόντος, 
εκδίδονται μέσα σε ένα τρίμηνο από την έναρξη της 
ισχύος του. Δεν επιτρέπεται ο ετήσιος συμψηφισμός 
των κατά μήνα ημερών. Εξαιρούνται ειδικές περιπτώσεις 
που καθορίζονται με τις αποφάσεις αυτές. 

Με όμοιες αποφάσεις μπορεί να καθορίζεται και το 
ανώτατο όριο των κατά μήνα χιλιομέτρων, που επιτρέ¬ 
πεται να πραγματοποιούν οι μετακινούμενοι με ιδιόκτητα 
μεταφορικά μέσα. Μετά την εξάντληση του ανωτέρω 
ορίου καταβάλλεται μόνο το αντίτιμο των εισιτηρίων 
των φθηνότερων συγκοινωνιακών μέσων. 

4. Η έναρξη μετακίνησης κατά τις μη εργάσιμες 
ημέρες δεν επιτρέπεται, παρά μόνο στις περιπτώσεις 
που η απόσταση και τα συγκοινωνιακά μέσα τη δικαιο¬ 
λογούν, καθώς και για την αντιμετώπιση έκτακτων 
γεγονότων. 

Άρθρο 3 

Αποφάσεις η εντολές μετακίνησης 

1. Οι αποφάσεις ή εντολές μετακίνησης των υπαλ¬ 
λήλων και λοιπών προσώπων εκδίδονται από τον αρ¬ 
μόδιο Υπουργό, από τον Γενικό Γραμματέα Περιφέ¬ 
ρειας, για τους υπαλλήλους που υπάγονται σε αυτούς. 

Οι εντολές μετακίνησης των υπαλλήλων των Ο.Τ.Α. 
β' βαθμίδας και των λοιπών προσώπων εκδίδονται από 
τον Νομάρχη ή από τα εξουσιοδοτημένα από αυτόν 
όργανα. 

Οι εντολές μετακίνησης των υπαλλήλων των Ο.Τ.Α. 
α' βαθμίδας και των λοιπών Ν.Π.Δ.Δ. εκδίδονται από 
το αρμόδιο για διορισμό όργανο ή τα ειδικά για το 
σκοπό αυτόν εξουσιοδοτημένα όργανα. 

2. Οι κατά τα ανωτέρω αποφάσεις ή εντολές μετα¬ 
κίνησης εκδίδονται με την προϋπόθεση ότι υπάρχει 
σχετική πίστωση στον προϋπολογισμό τους. Η συνδρομή 
της προϋπόθεσης αυτής αναφέρεται στην εντολή με¬ 
τακίνησης. 

3. Με τις αποφάσεις ή εντολές μετακίνησης, οι οποίες 
εκδίδονται πριν από την ημερομηνία αναχώρησης του 
μετακινουμένου, προσδιορίζεται η ημερομηνία μετακί¬ 
νησης, ο αριθμός των ημερών εκτός έδρας, η αιτία, ο 
τόπος και το μέσο μετακίνησης. Σε εξαιρετικές περι¬ 
πτώσεις επείγουσας μετακίνησης με προφορική εντολή, 
παρέχεται γραπτή έγκριση το αργότερο σε δέκα (10) 
εργάσιμες ημέρες από την ημερομηνία επιστροφής του 
μετακινουμένου στην έδρα του. 

Άρθρο 4 

Θέσεις μετακινουμένων 

1. Οι μετακινούμενοι στο εσωτερικό ή στο εξωτερικό 
δικαιούνται να ταξιδεύουν, ανάλογα με την ιδιότητά 
τους και το βαθμό που κατέχουν, στις παρακάτω θέσεις: 

ΚΑΤΗΓΟΡΙΑ I 

Με αεροπλάνο, πλοίο και τρένο στην Α' θέση, με 
δικαίωμα χρήσης κλινάμαξας Α' θέσης για το εξωτερικό 
και εσωτερικό, οι παρακάτω: 

α. Πρωθυπουργός, Πρόεδρος της Βουλής, Αντιπρόε¬ 
δροι της Κυβέρνησης και της Βουλής, Υπουργοί, Ανα¬ 
πληρωτές Υπουργοί, Υφυπουργοί και Βουλευτές. 

β. Γενικοί Γραμματείς Υπουργείων, της Βουλής και 
Περιφερειών, Πρόεδροι Νομαρχιακών Αυτοδιοικήσεων, 
Νομάρχες, Δήμαρχοι δήμων με πληθυσμό άνω των 
τριακοσίων χιλιάδων (300.000) κατοίκων. 

γ. Πρέσβεις, Πληρεξούσιοι Υπουργοί Α' και Β' και 
αντίστοιχοι, Πρόεδροι, Αντιπρόεδροι και Εισαγγελείς 
Ανωτάτων Δικαστηρίων, Γ ενικός Επίτροπος Επικράτειας 
στο Ελεγκτικό Συνέδριο και αντίστοιχοι, Πρόεδρος του 
Νομικού Συμβουλίου του Κράτους, Αρχηγός και Υπαρ- 
χηγός Γενικού Επιτελείου Εθνικής Άμυνας (Γ.Ε.ΕΘ.Α.), 
Αρχηγοί Γενικών Επιτελείων, Διοικητής Στρατιάς, Γε¬ 
νικός Επιθεωρητής Στρατού, Αρχηγός Στόλου, Αρχηγός 
Τακτικής Αεροπορίας, Αρχηγός Ελληνικής Αστυνομίας, 
Πυροσβεστικού και Λιμενικού Σώματος, Διοικητές Τρα¬ 
πεζών, Διοικητής Αγίου Όρους, Πρόεδροι Ανεξάρτητων 
Διοικητικών Αρχών, Πρύτανεις. 

δ. Οι σύζυγοι των ανωτέρω, όταν συνοδεύουν αυτούς 
επίσημα. 

ΚΑΤΗΓΟΡΙΑ II 

Με πλοίο και τρένο στην Α' θέση με δικαίωμα χρήσης 
κλινάμαξας Α' θέσης και με αεροπλάνο στην οικονομική 
θέση, για το εξωτερικό και εσωτερικό οι παρακάτω: 


α. Κατ' απονομή Πρέσβεις, Σύμβουλοι της Επικρά¬ 
τειας, Αρεοπαγίτες, Σύμβουλοι του Ελεγκτικού Συνε¬ 
δρίου και αντίστοιχοι, Αντεπίτροπος των Τακτικών Διοι¬ 
κητικών Δικαστηρίων, Αντιπρόεδρος Νομικού Συμβου¬ 
λίου του Κράτους, Νομικοί Σύμβουλοι του Ν.Σ.Κ., Α¬ 
ντεισαγγελείς Αρείου Πάγου, Πρόεδροι και Εισαγγελείς 
Εφετών, Επικεφαλής Νομικών Προσώπων του δημόσιου 
τομέα - Διοικητές ή Πρόεδροι - Υποδιοικητές, Γενικοί 
Γραμματείς Ν.Π.Δ.Δ. και Ο.Τ.Α., Αντιπρυτάνεις, Καθη¬ 
γητές Α.Ε.Ι. και Πρόεδροι αναγνωρισμένων Ερευνητικών 
Κέντρων, Αντιστράπιγοι, Υποστράτηγοι, Ταξίαρχοι και 
αντίστοιχοι, Συνταγματάρχες και αντίστοιχοι, Ειδικοί 
Γ ραμματείς, Γ ενικοί Διευθυντές, Διευθύνοντες Σύμβου¬ 
λοι Δημόσιων Οργανισμών και Επιχειρήσεων, Γ ενικοί 
Διευθυντές και Προϊστάμενοι των Ειδικών Γραφείων 
του Πολιτικού Γραφείου του Πρωθυπουργού, Αναπλη¬ 
ρωτής Διοικητής Αγίου Όρους, Αντιπρόεδρος και Σύμ¬ 
βουλοι του Α.Σ.Ε.Π., βοηθοί Νομάρχες, βοηθοί Συνή¬ 
γοροι του Πολίτη, Νομικοί Σύμβουλοι Ειδικής Νομικής 
Υπηρεσίας ΥΠ.ΕΞ. και Πρόεδροι Τ.Ε.Ι.. 

β. Σύμβουλοι Πρεσβείας Α' ή Β' και αντίστοιχοι, Πά- 
ρεδροι Ανωτάτων Δικαστηρίων, Εφέτες και Αντεισαγ¬ 
γελείς Εφετών, Πρόεδροι και Εισαγγελείς Πρωτοδικών, 
Πάρεδροι του Νομικού Συμβουλίου του Κράτους, Ερευ¬ 
νητές, Πρόεδροι Νομαρχιακών Συμβουλίων και Επιτρο¬ 
πών, Έπαρχοι, Διευθυντές και αντίστοιχοι, Προϊστάμενοι 
Υπηρεσιών Επιπέδου Διεύθυνσης ή αντίστοιχης μονά¬ 
δας, Επιθεωρητές, Αντιπρόεδροι και Καθηγητές Τ.Ε.Ι. 
όλων των βαθμιδών, Ειδικοί Σύμβουλοι, Σχολικοί Σύμ¬ 
βουλοι, Δήμαρχοι κάτω των τριακοσίων χιλιάδων 
(300.000) κατοίκων, Αντιδήμαρχοι, Αναπληρωτές Νομικοί 
Σύμβουλοι ΥΠ.ΕΞ., Ειδικοί Συνεργάτες. 

ΚΑΤΗΓΟΡΙΑ III 

Με πλοίο και τρένο στη Β' θέση και στην οικονομική 
θέση με αεροπλάνο, για το εξωτερικό και εσωτερικό, 
με δικαίωμα χρήσης κλινάμαξας Β' θέσης μόνο για το 
εξωτερικό, οι παρακάτω: 

α. Γραμματείς Πρεσβείας Α' ή Β' και αντίστοιχοι, 
Εισηγητές Ανωτάτων Δικαστηρίων, Πρωτόδικες και Α¬ 
ντεισαγγελείς Πρωτοδικών, Ειρηνοδίκες Α' και Β', Δι¬ 
καστικοί Αντιπρόσωποι του Νομικού Συμβουλίου του 
Κράτους, Μέλη Νομαρχιακών Συμβουλίων και Επιτρο¬ 
πών, Μέλη Δημοτικών Συμβουλίων, Αντισυνταγματάρ- 
χες, Ταγματάρχες και αντίστοιχοι, Τμηματάρχες και 
αντίστοιχοι, Προϊστάμενοι Υπηρεσιών Επιπέδου Τμή¬ 
ματος ή ενδιάμεσου επιπέδου, μεταξύ Διεύθυνσης και 
Τμήματος, Μέλη Διοικητικών Συμβουλίων Ν.Π.Δ.Δ. και 
φορέων του ευρύτερου δημόσιου τομέα. 

β. Γραμματείς Πρεσβείας Γ' και αντίστοιχοι, Έμμισθοι 
Πάρεδροι Πρωτοδικών και αντίστοιχοι, Ειρηνοδίκες, Λο¬ 
χαγοί και αντίστοιχοι, Νομικοί Σύμβουλοι ή Δικηγόροι 
Νομικών Υπηρεσιών Δημοσίου, Ν.Π.Δ.Δ. και φορέων 
του ευρύτερου δημόσιου τομέα, ιδιώτες. 

ΚΑΤΗΓΟΡΙΑ IV 

Με πλοίο και τρένο στη Β' θέση και στην οικονομική 
θέση με αεροπλάνο για το εξωτερικό και εσωτερικό, 
όλοι οι λοιποί που δεν αναφέρονται στις ανωτέρω 
κατηγορίες. 

2. Τα μέλη οικογένειας, όπως αυτά προσδιορίζονται 
στην παράγραφο 2 του άρθρου 14 και στην παράγραφο 
4 του άρθρου 23 του παρόντος, κατά περίπτωση, 
δικαιούνται να ταξιδεύουν στην ίδια θέση που ταξιδεύει 
ο υπάλληλος. Σε περίπτωση χρήσης κλινάμαξας τα 
τέκνα μέχρι πέντε (5) ετών δικαιούνται, ανά δύο, μία 
κλίνη. 

3. Συνοδοί ασφαλείας δικαιούνται την ίδια θέση με 
το πρόσωπο που συνοδεύουν. 

ΚΕΦΑΛΑΙΟ Β' 

ΜΕΤΑΚΙΝΗΣΕΙΣ ΣΤΟ ΕΣΩΤΕΡΙΚΟ 
Άρθρο 5 

Έξοδα μετακίνησης εντός έδρας 

1. Τα έξοδα μετακίνησης εντός έδρας αφορούν την 
κίνηση των υπαλλήλων για εκτέλεση υπηρεσίας μέσα 
στην πόλη. Ως πόλη θεωρείται ο ευρύτερος οικισμός 
που περιλαμβάνει την ομώνυμη πόλη και τους συνεχό¬ 
μενους συνοικισμούς και προάστια, οι οποίοι, ανεξάρ¬ 
τητα αν είναι δήμοι ή κοινότητες, αποτελούν αναπό¬ 
σπαστο τμήμα του ευρύτερου οικιστικού συγκροτήματος 
και εξυπηρετούνται από αστικό συγκοινωνιακό δίκτυο. 

Τα αναγνωριζόμενα έξοδα περιλαμβάνουν την αξία 
του αντιτίμου των εισιτηρίων αστικών συγκοινωνιών ή 
της κάρτας απεριορίστων διαδρομών. 

Οι διατάξεις της παραγράφου αυτής δεν έχουν ε¬ 
φαρμογή στους νεοσυσταθέντες οργανισμούς τοπικής 
αυτοδιοίκησης σύμφωνα με το ν. 2539/1997, εφόσον 
απέχουν από την έδρα των υπαλλήλων πάνω από είκοσι 
(20) χιλιόμετρα ή και κάτω από είκοσι (20) χιλιόμετρα 
σε περίπτωση που δεν εξυπηρετούνται από τακτική 
συγκοινωνία. 

2. Έξοδα μετακίνησης εντός έδρας καταβάλλονται 
στους επιμελητές. Καταβάλλονται επίσης σε υπαλλή¬ 
λους που ασκούν, σε εξαιρετικές περιπτώσεις, παράλ¬ 
ληλα με τα κύρια καθήκοντά τους, χρέη επιμελητή, όταν 
δεν υπάρχουν επιμελητές. 

Για την αναγνώριση των εξόδων μετακίνησης εντός 
έδρας δεν απαιτείται γραπτή εντολή. 

Πέραν των ανωτέρω εξόδων μετακίνησης, δεν κα¬ 
ταβάλλεται κανένα άλλο ποσό γι' αυτές τις μετακινήσεις. 

3. Ειδικές διατάξεις, με τις οποίες προβλέπεται η 
χορήγηση κατ' αποκοπή εξόδων μετακίνησης, σε υπαλ¬ 
λήλους για τις μετακινήσεις τους εντός έδρας, διατη¬ 
ρούνται σε ισχύ και δεν υπόκεινται σε κρατήσεις υπέρ 
τρίτων. 

Με κοινή απόφαση του Υπουργού Οικονομικών και 
του κατά περίπτωση αρμόδιου Υπουργού, τα κατ' απο¬ 
κοπή έξοδα μετακίνησης δύνανται να αναπροσαρμόζο¬ 
νται και να επεκτείνονται από 1ης Ιανουάριου 1998, σε 
υπαλλήλους του ίδιου Υπουργείου, που η φύση της 
εργασίας τους επιβάλλει συνεχείς μετακινήσεις εντός 
έδρας. 

Προκειμένου περί του προσωπικού των Ο.Τ.Α., τα 
κατ' αποκοπή έξοδα μετακίνησης καταβάλλονται από 
1ης Απριλίου 1998, σύμφωνα με την αριθμ. 2040222/ 
4110/0022/19.6.1998 κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομικών, το περιεχόμενο της οποίας έχει ως εξής: 

ΘΕΜΑ: "Χορήγηση κατ’ αποκοπή εξόδων κίνησης 
στους υπαλλήλους των Ο.Τ.Α.". 

ΑΠΟΦΑΣΗ 

ΟΙ ΥΠΟΥΡΓΟΙ 
ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2346/1995 "Δαπάνες κίνησης 
των μετακινουμένων προσώπων με εντολή του Δημοσίου 

εντός και εκτός της Επικράτειας για εκτέλεση υπηρε¬ 
σίας και άλλες διατάξεις". 

2. Τις διατάξεις της παρ. 3 του άρθρου 22 του ν. 
2362/1995. 

3. Την αριθμ. 1107147/1239/0006Α/4.10.96 απόφαση 
του Πρωθυπουργού και του Υπουργού Οικονομικών 
"Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών". 

4. Τις αριθμ. ΔΙΔΚ/Φ. 1/20199/5.9.97 (ΦΕΚ 801/5.9.97) 
και ΔΙΔΚ/Φ. 1/23470/20.10.97 (ΦΕΚ 924/97) αποφάσεις 
του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης "Ανάθεση αρ¬ 
μοδιοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης". 

5. Την αριθμ. 89/1078/7.5.98 απόφαση του Διοικητικού 
Συμβουλίου της Κ.Ε.Δ.Κ.Ε.. 

6. Το γεγονός ότι η φύση της εργασίας του προ¬ 
σωπικού των Ο.Τ.Α. επιβάλλει συνεχείς μετακινήσεις 
εντός των ορίων της έδρας αυτών. 

7. Το γεγονός ότι από τις διατάξεις της απόφασης 
αυτής προκαλείται δαπάνη ποσού 4.140.000.000 δρχ. 
περίπου για το έτος 1998 και 5.520.000.000 δρχ. περίπου 
για καθένα από τα επόμενα πέντε έτη σε βάρος των 
προϋπολογισμών των Ο.Τ.Α. στους οποίους υπάρχουν 
οι σχετικές πιστώσεις για το έτος 1998. 

Αποφασίζουμε 

1. Χορηγούμε στο προσωπικό των Ο.Τ.Α. εφάπαξ 
ετήσια αποζημίωση, οριζόμενη σε 90.000 δρχ. για το 
έτος 1998 και σε 120.000 δρχ. από το έτος 1999, για 
την κάλυψη των δαπανών κίνησης στις οποίες υπο¬ 
βάλλονται λόγω της φύσεως της απασχόλησής τους. 

2. Η αποζημίωση αυτή βαρύνει αποκλειστικά τους 
οικείους προϋπολογισμούς των Ο.Τ.Α. και σε καμία 
περίπτωση και για οποιονδήποτε λόγο τον Κρατικό 
Προϋπολογισμό, η δε καταβολή της θα γίνεται με 
ξεχωριστό τίτλο πληρωμής, τμηματικά στο τέλος κάθε 
τριμήνου. 

3. Η απόφαση αυτή ισχύει από 1.4.1998. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΚΩΝ 
ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Λ. ΠΑΠΑΔΗΜΑΣ ΝΙΚ. ΧΡΙΣΤΟΔΟΥΛΑΚΗΣ 

4. Για τη μετάβαση του υπαλλήλου από την κατοικία 
του στην υπηρεσία του και αντίστροφα, δεν αναγνω¬ 
ρίζονται έξοδα μετακίνησης, ανεξάρτητα αν η κατοικία 
του υπαλλήλου είναι εκτός ή εντός της έδρας της 
υπηρεσίας του. 

Άρθρο 6 

Έξοδα μετακίνησης - Χιλιομετρική αποζημίωση 

1. Τα έξοδα μετακίνησης εκτός έδρας περιλαμβάνουν 
το αντίτιμο των εισιτηρίων των συγκοινωνιακών μέσων 
που καταβάλλουν οι μετακινούμενοι, όταν μεταβαίνουν 
για εκτέλεση υπηρεσίας εκτός της έδρας τους. 

Στα έξοδα μετακίνησης περιλαμβάνεται και η δαπάνη 
χιλιομετρικής αποζημίωσης, όταν επιτρέπεται κατά τις 
μετακινήσεις η χρήση ιδιωτικής χρήσης αυτοκινήτου, η 
δαπάνη διοδίων επί κινήσεως μέσω του εθνικού οδικού 
δικτύου, καθώς και ο ναύλος αυτοκινήτου σε περίπτωση 
μετακίνησης με θαλάσσιο μέσο μεταφοράς. 

2. Η χιλιομετρική αποζημίωση για τις, κατά την προη- 

γούμενη παράγραφο, μετακινήσεις, καθορίζεται με κοινή 
απόφαση των Υπουργών Οικονομικών και Μεταφορών 
και Επικοινωνιών. 

3. Επί του αντιτίμου των εισιτηρίων των συγκοινω¬ 
νιακών μέσων καταβάλλεται στους μετακινούμενους α¬ 
ποζημίωση ίση με ποσοστό δέκα τοις εκατό (10%) για 
μικροδαπάνες ταξιδιού. 

Επί της δαπάνης για κίνηση με μισθωμένο όχημα ή 
ιδιόκτητο μεταφορικό μέσο, καθώς και επί του αντιτίμου 
εισιτηρίων αστικών συγκοινωνιών ή επί της αξίας της 
κάρτας απεριορίστων διαδρομών, δεν καταβάλλεται κα¬ 
νένα ποσοστό. 

Άρθρο 7 

Κίνηση με ιδιόκτητα μεταφορικά μέσα 

1. Οι υπάλληλοι επιτρέπεται να χρησιμοποιούν ιδιω¬ 
τικής χρήσης επιβατικό αυτοκίνητο που ανήκει στους 
ίδιους ή σε σύζυγο, κατά τις μετακινήσεις τους για 
εκτέλεση υπηρεσίας, ύστερα από έγκριση του αρμόδιου 
οργάνου της παραγράφου 1 του άρθρου 3 του παρόντος 
νόμου, με προσωπική τους ευθύνη για τυχόν ατύχημα 
ή ζημία του αυτοκινήτου. 

2. Η χρησιμοποίηση ιδιωτικής χρήσεως αυτοκινήτου 
επιτρέπεται στις εξής περιπτώσεις: 

Α. Εντόο έδοασ 

α. Για μετακινήσεις των τεχνικών υπαλλήλων για 
επίβλεψη των δημόσιων έργων, όπως αυτά προσδιορί¬ 
ζονται με την παρ. 3 του άρθρου 1 του ν.1418/1984 
(ΦΕΚ 23 Α'), όπως τροποποιήθηκε και ισχύει. 

β. Για μετακινήσεις υπαλλήλων που διενεργούν ε¬ 
λέγχους, επιθεωρήσεις ή δειγματοληψίες ή συντήρηση 
σχολείων, καθώς και επισκέψεις κοινωνικού, υγειονο¬ 
μικού ή ιατρικού σκοπού, εντός των πόλεων Αθηνών, 
Πειραιώς και Θεσσαλονίκης και σε πόλεις άνω των 
100.000 κατοίκων, σύμφωνα με την παράγραφο 1 του 
άρθρου 5 του παρόντος νόμου και μέχρι πεντακόσια 
(500) χιλιόμετρα μηνιαίως. Για τα επιπλέον χιλιόμετρα 
αναγνωρίζεται το αντίτιμο του εισιτηρίου των συγκοι¬ 
νωνιακών μέσων. 

γ. Απαραίτητη προϋπόθεση για την καταβολή χιλιο¬ 
μετρικής αποζημίωσης στις προηγούμενες περιπτώσεις 
είναι η ύπαρξη γραπτής εντολής για χρησιμοποίηση 
ιδιωτικής χρήσης αυτοκινήτου και η μη λήψη πάγιων 
εξόδων μετακίνησης κατά το μήνα της μετακίνησης. 

δ. Σε όσους από τους ανωτέρω υπαλλήλους δεν 
διαθέτουν ιδιωτικής χρήσης αυτοκίνητο, τους καταβάλ¬ 
λεται το αντίτιμο του εισιτηρίου. 

Β. Εκτόο έδοασ 

α. Για μετακινήσεις εκτός έδρας και μέσα στα όρια 
του νομού, στον οποίο υπηρετούν οι υπάλληλοι ή της 
περιφέρειας για τους υπαλλήλους που υπηρετούν σε 
αυτήν, ανεξάρτητα αν οι περιοχές εξυπηρετούνται από 
συγκοινωνιακά μέσα. 

β. Για μετακινήσεις εκτός έδρας και εκτός των ορίων 
του νομού ή της περιφέρειας, εάν πρόκειται να μεταβούν 
διαδοχικά σε περισσότερες από μία περιοχές. 

γ. Για μετακινήσεις στη νησιωτική Ελλάδα, όταν από 
τον τόπο προορισμού του υπαλλήλου προβλέπεται δια¬ 
δοχική μετακίνηση. 

δ. Σε εξαιρετικές περιπτώσεις για την αντιμετώπιση 
έκτακτων αναγκών, καθώς και για τη διενέργεια ελέγχων 
από τα όργανα του Εθνικού Ελεγκτικού Κέντρου, με 
αιτιολογημένη πάντοτε απόφαση του αρμόδιου οργάνου. 

Γ, Γ ια μετακινήσεις του εκπαιδευτικού και λοιπού 
προσωπικού του Υπουργείου Εθνικής Παιδείας και Θρη¬ 


σκευμάτων, που μετέχει στην προετοιμασία και διεξα¬ 
γωγή των γενικών και ειδικών εξετάσεων, κατά την 
περίοδο των εξετάσεων αυτών. 

3. Αν χρησιμοποιήθηκε ιδιωτικής χρήσης μεταφορικό 
μέσο, χωρίς να πληρούνται οι προϋποθέσεις του πα¬ 
ρόντος άρθρου, καταβάλλεται μόνο το αντίτιμο του 
εισιτηρίου του φθηνότερου συγκοινωνιακού μέσου της 
αντίστοιχης διαδρομής. 

4. Μίσθωση μεταφορικού μέσου επιτρέπεται όταν είναι 
αναγκαία η μεταφορά υλικών. Αν δεν υπάρχει συγκοι¬ 
νωνιακή εξυπηρέτηση, επιτρέπεται η χρήση επιβατικού 
αυτοκινήτου δημόσιας χρήσης (ταξί). 

Άρθρο 8 

Προϋποθέσεις και δαπάνες διανυκτέρευσης 

1. Διανυκτέρευοη είναι η διαμονή του υπαλλήλου κατά 
τη διάρκεια της νύκτας στον τόπο της εκτός έδρας 
μετακίνησής του. 

2. Η διανυκτέρευοη επιτρέπεται: 

α. Όταν η απόσταση από την έδρα του υπαλλήλου 
είναι μεγαλύτερη από εκατόν είκοσι (120) χιλιόμετρα, 
εφόσον κινείται με ιδιόκτητο ή υπηρεσιακό αυτοκίνητο 
και μεγαλύτερη από ογδόντα (80) χιλιόμετρα, όταν 
κινείται με συγκοινωνιακό μέσο και για μετακινήσεις στη 
νησιωτική Ελλάδα σε απόσταση μεγαλύτερη από είκοσι 
(20) ναυτικά μιλιά. 

β. Όταν οι υπάλληλοι υποχρεωθούν να διανυκτερεύ- 
σουν στην ύπαιθρο για αντιμετώπιση θεομηνιών, πυρ¬ 
καγιών, επιδημιών, για περιπολίες ή για άλλη υπηρεσιακή 
ανάγκη, που επιβάλλει, λόγω της φύσεώς της, τη 
διανυκτέρευοη στην ύπαιθρο. 

γ. Όταν υπάρχει αντικειμενική αδυναμία επιστροφής, 
η οποία βεβαιώνεται από την οικεία αστυνομική, λιμενική 
ή αερολιμενική αρχή. 

3. Ως δαπάνη διανυκτέρευσης θεωρείται το καταβαλ¬ 
λόμενο ποσδ σε κάθε τύπο ξενοδοχειακής μονάδας, 
πανσιόν ή ενοικιαζόμενο δωμάτιο. 

Το ύψος της δαπάνης αυτής ανάλογα με την κατη¬ 
γορία, στην οποία οι δικαιούχοι εντάσσονται, με βάση 
τις διατάξεις του άρθρου 4 του παρόντος νόμου, ορί¬ 
ζεται κατ' ανώτατο όριο ως εξής: 

α. Κατηγορία I περιπτώσεις β' και γ', μέχρι είκοσι 
χιλιάδες (20.000) δραχμές. 

β. Κατηγορία II, μέχρι δεκαοκτώ χιλιάδες (18.000) 
δραχμές. 

γ. Κατηγορία III, μέχρι δεκαπέντε χιλιάδες (15.000) 
δραχμές. 

δ. Κατηγορία IV, μέχρι δώδεκα χιλιάδες (12.000) 
δραχμές. 

Τα ανωτέρω ποσά προσαυξάνονται κατά είκοσι τοις 
εκατό (20%) κατά τη θερινή περίοδο Ιουλίου - Σεπτεμ¬ 
βρίου και μπορεί να αναπροσαρμόζονται με απόφαση 
του Υπουργού Οικονομικών. 

4. Δεν καταβάλλεται δαπάνη διανυκτέρευσης όταν 
άλλος φορέας, εκτός από αυτόν στον οποίο ανήκει ο 
μετακινούμενος, καλύπτει αυτήν. 

Άρθρο 9 

Ημερήσια αποζημίωση 

1. Ημερήσια αποζημίωση είναι το χρηματικό ποσό που 
καταβάλλεται στον μετακινούμενο για την κάλυψη των 
έκτακτων εξόδων, τα οποία προκαλούνται λόγω της 
μετακίνησης και παραμονής του εκτός έδρας, για ε¬ 
κτέλεση υπηρεσίας. 

Το ποσό της ημερήσιας αποζημίωσης ορίζεται σε 
δέκα χιλιάδες (10.000) δραχμές, ανεξάρτητα από τη 

θέση Π το βαθμό του μετακινούμενου. 

Το ανωτέρω ποσό δύναται να αναπροσαρμόζεται με 
απόφαση του Υπουργού Οικονομικών. 

2. Η ημερήσια αποζημίωση της παραγράφου 1 του 
άρθρου αυτού καταβάλλεται: 

Α Ολόκλποπ 

α. Όταν οι μετακινούμενοι διανυκτερεύουν σύμφωνα 
με πς προϋποθέσεις του άρθρου 8 του παρόντος νόμου. 

β. Όταν οι δαπάνες διανυκτέρευσης και μόνον αυτές 
καλύπτονται από το Δημόσιο ή Ν.Π.Δ.Δ. ή Νομικά 
Πρόσωπα Ιδιωτικού Δικαίου (Ν.Π.Ι.Δ.). 

Β Το ένα δεύτεοο (1/2) της ημερήσιας αποζημίωσης 
σε περίπτωση που καλύπτονται από ημιδιατροφή. 

Γ Το ένα τοίτο (1/3) της ημερήσιας αποζημίωσης 
δικαιούνται: 

α. Για την ημέρα της επιστροφής μετά από διανυ- 
κτέρευση. 

β. Οι μετακινούμενοι σε απόσταση άνω των σαράντα 
(40) χιλιομέτρων ή δέκα (10) ναυτικών μιλιών και επι- 
στρέφοντες αυθημερόν στην έδρα τους, καθώς και από 
νησί σε νησί άνω των πέντε (5) ναυτικών μιλιών. 

γ. Οι υπάλληλοι του Υπουργείου Γεωργίας, εκτός 
από τους υπηρετούντες στην Κεντρική Υ πηρεσία, καθώς 
και οι υπάλληλοι των Περιφερειών και των Νομαρχιακών 
Αυτοδιοικήσεων, που μετακινούνται σε απόσταση πάνω 
από είκοσι (20) και μέχρι σαράντα (40) χιλιόμετρα 
αποκλειστικά και μόνο για την εφαρμογή προγραμμάτων 
ή ελέγχων του Γεωργικού Τομέα και επιστρέφουν αυ¬ 
θημερόν στην έδρα τους. Η διάταξη αυτή έχει ανάλογη 
εφαρμογή και για τους υπαλλήλους του Οργανισμού 
Βάμβακος και του Εθνικού Οργανισμού Καπνού, που 
μετακινούνται αποκλειστικά και μόνο για την εφαρμογή 
προγραμμάτων έρευνας, σποροπαραγωγής, γεωργικής 
μέριμνας και εφαρμογών και την πραγματοποίηση των 
προβλεπόμενων εκάστοτε ελέγχων της αρμοδιότητάς 
τους. 

Άρθρο 10 

Δαπάνες λοιπών μετακινήσεων 

1. Δημόσιοι λειτουργοί και υπάλληλοι, που καλούνται 
από τις ανακριτικές και δικαστικές αρχές να μετακινη¬ 
θούν εκτός έδρας, ως μάρτυρες ή τεχνικοί σύμβουλοι 
για υπόθεση που σχετίζεται με την υπηρεσία τους, 
καθώς και όσοι παραπέμπονται, κατόπιν εντολής της 
προϊσταμένης τους αρχής, για να εξετασθούν ενώπιον 
Δευτεροβάθμιων Υγειονομικών Επιτροπών, θεωρείται 
ότι μετακινούνται για εκτέλεση υπηρεσίας και δικαιούνται 
έξοδα μετακίνησης, ημερήσια αποζημίωση και έξοδα 
διανυκτέρευσης, σύμφωνα με τις διατάξεις του παρό¬ 
ντος νόμου. 

Οι ανωτέρω δεν δικαιούνται παράλληλα αντίστοιχης 
αποζημίωσης που χορηγείται από τα Δικαστήρια. 

2. Οι δαπάνες μετακίνησης, ημερήσιας αποζημίωσης 
και διανυκτέρευσης των δημοσίων λειτουργών και υ¬ 
παλλήλων, οι οποίοι μεταβαίνουν για εκτέλεση υπηρε¬ 
σίας σε Ο.Τ.Α. α' και β' βαθμίδας και λοιπά Ν.Π.Δ.Δ., 
Ν.Π.Ι.Δ., Δημόσιες Επιχειρήσεις και Οργανισμούς, κα¬ 
τόπιν αιτήματος των υπηρεσιών αυτών, βαρύνουν τους 
προϋπολογισμούς τους. 

3. Στα αιρετά όργανα των Νομαρχιακών Αυτοδιοική¬ 
σεων καταβάλλονται τα έξοδα μετακίνησης και η ημε¬ 
ρήσια αποζημίωση που προβλέπονται από τον παρόντα 
νόμο. Ειδικά για τις μετακινήσεις τους από την κατοικία 
τους στην έδρα της Νομαρχιακής Αυτοδιοίκησης για 
τη συμμετοχή τους στις συνεδριάσεις των συλλογικών 


οργάνων δικαιούνται τα ανωτέρω έξοδα, εφόσον η 
απόσταση είναι μεγαλύτερη των τριάντα (30) χιλιομέ¬ 
τρων ή σε νησιά εκτός της έδρας της Νομαρχιακής 
Αυτοδιοίκησης που είναι σε απόσταση άνω των δέκα 
(10) ναυτικών μιλιών. 

Άρθρο 11 

Δαπάνες μετακίνησης μελών της Κυβέρνησης 
και Υφυπουργών 

1. Ο Πρωθυπουργός, οι Αντιπρόεδροι της Κυβέρνη¬ 
σης, οι υπουργοί, οι αναπληρωτές υπουργοί και οι 
υφυπουργοί, όταν μετακινούνται για υπηρεσιακούς λό¬ 
γους εκτός έδρας, δικαιούνται: 

α. Δαπάνη διανυκτέρευσης, ίση με την αναγραφόμενη 
στο δελτίο παροχής υπηρεσιών του ξενοδοχείου που 
επιλέγουν. 

β. Ημερήσια αποζημίωση, η οποία καθορίζεται σε 
είκοσι χιλιάδες (20.000) δραχμές και 

γ. Το αντίτιμο του εισιτηρίου του συγκοινωνιακού 
μέσου που χρησιμοποιούν. 

2. Για την ημέρα επιστροφής, καθώς και για μετακι¬ 
νήσεις με αυθημερόν επιστροφή, η ημερήσια αποζημίωση 
περιορίζεται στο ένα τρίτο (1/3). 

3. Οι συνοδοί ασφαλείας διαμένουν στο ίδιο ξενο¬ 
δοχείο με το πρόσωπο που συνοδεύουν και δικαιούνται 
τα ίδια έξοδα διανυκτέρευσης. 

4. Τα παραπάνω ποσά μπορεί να αναπροσαρμόζονται 
με απόφαση του Υπουργού Οικονομικών. 

Άρθρο 12 
Δαπάνες σεμιναρίων 

1. Στους υπηρετούντες, με οποιαδήποτε σχέση, υ¬ 
παλλήλους του Δημοσίου και των Ν.Π.Δ.Δ. που μετα¬ 
βαίνουν με εντολή της υπηρεσίας για να μετάσχουν σε 
συνέδρια, σεμινάρια ή εργασίες κέντρων ερευνών, α¬ 
ναγνωρίζεται η δαπάνη εγγραφής ή συμμετοχής σε 
αυτά. Οι δαπάνες αυτές καταβάλλονται στον αποστελ- 
λόμενο υπάλληλο, στο εσωτερικό ή το εξωτερικό, με 
την υποχρέωση να υποβάλει στην υπηρεσία του τη 
σχετική εξοφλητική απόδειξη πληρωμής τους. 

2. Στους μετακινουμένους, για την αιτία που αναφέ- 
ρεται στην προηγούμενη παράγραφο, στο εσωτερικό 
αναγνωρίζονται τα έξοδα χρήσης ιδιόκτητου μεταφο¬ 
ρικού μέσου, καθώς και η δαπάνη διανυκτέρευσης και 
ημερήσιας εκτός έδρας αποζημίωσης, σύμφωνα με τις 
διατάξεις των άρθρων 8 και 9 του παρόντος νόμου. 

3. Για την εξυπηρέτηση των λειτουργικών αναγκών 
των εκπαιδευτικών προγραμμάτων, που διοργανώνονται 
από πς μονάδες εκπαίδευσης δημοσίων υπηρεσιών, 
δύναται να δικαιολογείται δαπάνη, για κάθε πρόγραμμα 
ή ημερίδα, γενικά, μέχρι το ποσό των χιλίων (1.000) 
δραχμών, ημερησίως, για την προμήθεια και τη χορήγηση 
αφεψήματος ή αναψυκτικού, με γλύκισμα ή άλλο ανά¬ 
λογο έδεσμα, σε κάθε εκπαιδευόμενο ή μέλος του 
διδακτικού προσωπικού. 

Το ανωτέρω ποσό δύναται να αναπροσαρμόζεται με 
αποφάσεις του Υπουργού Οικονομικών. 

Άρθρο 13 

Δαπάνες απόσπασης 

1. Οι πολιπκοί δημόσιοι λειτουργοί και υπάλληλοι, 
όταν αποσπώνται σε υπηρεσία που βρίσκεται εκτός της 
έδρας της Υπηρεσίας στην οποία ανήκει η οργανική 
τους θέση, δικαιούνται δαπάνες μετακίνησης κατά τις 
εξής διακρίσεις: 

α. Το αντίτιμο του εισιτηρίου μετάβασης και επιστρο¬ 
φής ή χιλιομετρική αποζημίωση σε περίπτωση χρησι¬ 
μοποίησης ιδιόκτητου μεταφορικού μέσου που ανήκει 
σε αυτούς ή σε σύζυγο, αν μετακινούνται σε απόσταση 
μέχρι πενήντα (50) χιλιόμετρα ή μέχρι δέκα (10) ναυτικά 
μιλιά. 

β. Τα έξοδα μετακίνησης και το ένα τρίτο (1/3) της 
ημερήσιας αποζημίωσης για χρονικό διάστημα μέχρι 
σαράντα (40) ημερών, αν μετακινούνται σε απόσταση 
άνω των πενήντα (50) χιλιομέτρων ή δέκα (10) ναυτικών 
μιλιών και επιστρέφουν αυθημερόν στον τόπο της μό¬ 
νιμης κατοικίας τους. 

γ. Ολόκληρη την ημερήσια αποζημίωση και τις δα¬ 
πάνες διανυκτέρευσης, για χρονικό διάστημα μέχ^ι σα¬ 
ράντα (40) ημέρες, αν μετακινούνται σε απόσταση 
μεγαλύτερη των πενήντα (50) χιλιομέτρων ή των δέκα 
(10) ναυτικών μιλιών και εγκαθίστανται προσωρινά στον 
τόπο της απόσπασής τους για όλο το χρονικό διάστημα 
αυτής. 

δ. Εάν η απόσπαση του λειτουργού ή υπαλλήλου 
είναι μεγαλύτερη από έξι (6) μήνες, αναγνωρίζονται και 
οι δαπάνες μεταφοράς οικοσκευής του, οι οποίες κα¬ 
ταβάλλονται με την προσκόμιση φορτωτικής ή άλλων 
επίσημων παραστατικών στοιχείων και μέχρι το ένα 
δεύτερο (1/2) του εκάστοτε βασικού ποσού του άρθρου 
14 του παρόντος νόμου, προσαυξανόμενο μόνο με το 
ποσό που ορίζεται ανά χιλιόμετρο για απόσταση άνω 
των εκατό (100) χιλιομέτρων. 

2. Σε όλως εξαιρετικές περιπτώσεις και για αντιμε¬ 
τώπιση έκτακτων και επειγουσών αναγκών (φορολογικοί 
έλεγχοι, στελέχωση περιφερειακών αερολιμένων κατά 
τη θερινή περίοδο) μπορεί να καταβάλλεται ημερήσια 
αποζημίωση, καθώς και δαπάνες διανυκτέρευσης, σύμ¬ 
φωνα με τις διατάξεις των άρθρων 8 και 9 του παρόντος 
νόμου και για χρονικό διάστημα πέραν των σαράντα 
(40) ημερών και μέχρι ενενήντα (90) ημέρες συνολικά 
για κάθε απόσπαση. Οι ημέρες αυτές καθορίζονται με 
κοινή απόφαση του αρμόδιου Υπουργού και του Υπουρ¬ 
γού Οικονομικών. 

3. Οι αποσπώμενοι υπάλληλοι, οι οποίοι μετακινούνται 
από τον τόπο της απόσπασής τους για εκτέλεση υ¬ 
πηρεσίας, δεν δικαιούνται άλλη ημερήσια αποζημίωση 
και δαπάνες διανυκτέρευσης για το χρόνο που κατα¬ 
βάλλεται αποζημίωση λόγω απόσπασης. 

4. Τα οριζόμενα στο παρόν άρθρο έξοδα απόσπασης 
δεν δικαιούνται: 

α. Οι αποσπώμενοι με αίτησή τους. 

β. Οι υπάλληλοι, οι οποίοι παραμένουν στη θέση που 
αποσπάσθηκαν, κατά παράταση της αρχικής απόσπα¬ 
σης, εφόσον έχουν εξαντλήσει το όριο των ημερών 
καταβολής σε αυτούς της σχετικής αποζημίωσης ή 
αποσπώνται πάλι μέσα σε έξι (6) μήνες στον ίδιο τόπο. 

γ. Οι αποσπώμενοι από περιφερειακές υπηρεσίες 
στους Νομούς Αττικής και Θεσσαλονίκης, καθώς και 
από την περιφέρεια κάθε νομού στην έδρα της Νο¬ 
μαρχιακής Αυτοδιοίκησης. 

5. Επιτρέπεται, κατά παρέκκλιση των διατάξεων του 
παρόντος και του Υπαλληλικού Κώδικα, η απόσπαση 
υπαλλήλων στους χώρους λειτουργίας των καζίνο, για 
τον έλεγχο των επιχειρήσεων αυτών. Στους υπαλλήλους 
αυτούς εφαρμόζονται αναλόγως οι διατάξεις του πα¬ 
ρόντος άρθρου. 

Άρθρο 14 
Δαπάνες μετάθεσης 

1, Οι μετακινούμενοι λόγω μετάθεσης δικαιούνται: 


α. Τα έξοδα μετακίνησης των ιδίων και των μελών 
της οικογένειάς τους. 

β. Έξοδα μεταθέσεως. 

2. Δικαιούται επίσης ο λειτουργός ή υπάλληλος ε¬ 
ξόδων μετακίνησης των μελών της οικογένειάς του που 
τον ακολουθούν. Ως μέλη της οικογένειας νοούνται ο 
ή η σύζυγος, τα άγαμα τέκνα του μέχρι του 20ού έτους 
της ηλικίας τους συμπληρωμένου ή μέχρι του 25ου, 
εφόσον φοιτούν σε ανώτερα ή ανώτατα εκπαιδευτικά 
ιδρύματα ή σε περίπτωση σωματικής ή πνευματικής 
ανικανότητας ανεξαρτήτως ηλικίας, οι γονείς και των 
δύο συζύγων, εφόσον διαμένουν με τον υπάλληλο και 
συντηρούνται από αυτόν. Τα μέλη των οικογενειών των 
δημοσίων υπαλλήλων δικαιούνται να ταξιδεύουν στις 
ίδιες θέσεις με τους μετατιθέμενους υπαλλήλους. 

3. Ο μετακινούμενος λόγω μετάθεσης δικαιούται τα 
έξοδα μετακίνησης αυτού και των μελών της οικογένειάς 
του, καθώς και ποσοστό δέκα τοις εκατό (10%) επί του 
ατομικού εισιτηρίου του. 

Ο μετακινούμενος με ιδιωτικής χρήσης μεταφορικό 
μέσο, που ανήκει στον ίδιο ή σε σύζυγο, δικαιούται την 
προβλεπόμενη από το άρθρο 6 του παρόντος νόμου 
χιλιομετρική αποζημίωση. 

Αν τα μέλη της οικογένειας του υπαλλήλου δεν 
συνταξιδεύουν, το αντίτιμο των εισιτηρίων τους βαρύνει 
το Δημόσιο, με την προϋπόθεση ότι αυτά μετακινούνται 
πριν παρέλθει χρονικό διάστημα μεγαλύτερο των έξι 
(6) μηνών από την ημερομηνία μετακίνησης του υπαλ¬ 
λήλου. 

4. Στον μετακινούμενο λόγω μετάθεσης παρέχεται 
βασικό ποσό εξόδων μετάθεσης, που ορίζεται σε τρια¬ 
κόσιες χιλιάδες (300.000) δραχμές για μετακίνηση που 
η συνολική χερσαία απόσταση από τον τόπο μετάθεσης 
είναι μέχρι εκατό (100) χιλιόμετρα. 

Το ποσό αυτό ισχύει και για μεταθέσεις στη νησιωτική 
Ελλάδα. 

5. Το βασικό ποσό της προηγούμενης παραγράφου 
προσαυξάνεται, κατά περίπτωση, ως εξής: 

Α. Κατά 10% 

Για κάθε μετακινούμενο μέλος της οικογένειας του 
υπαλλήλου, όπως αυτή ορίζεται στην παράγραφο 2 του 
παρόντος άρθρου. 

Β. Κατά 50% 

Για μεταθέσεις από, προς και μεταξύ των νομών 
Λέσβου, Χίου, Σάμου και Δωδεκανήσου. 

Για μεταθέσεις από, προς και μεταξύ νήσων προ¬ 
βληματικής περιοχής κατηγορίας Α', όπως αυτές κα¬ 
θορίζονται με την κοινή απόφαση αρ.ΔΙΔΑΔ/Φ.50/265/ 
29847/92 (ΦΕΚ 667 Β') των Υπουργών Προεδρίας της 
Κυβέρνησης και Οικονομικών, πλην των αναιρερομένων 
στην προηγούμενη περίπτωση (Β). 

Δ. Κα τά 20% 

Για λοιπές, πλην των ανωτέρω περιπτώσεων, μετα¬ 
θέσεις από νησί σε νησί, από την ηπειρωτική Ελλάδα 
στη νησιωτική και αντίστροφα, όταν χρησιμοποιείται 
θαλάσσιο μέσο μεταφοράς της οικοσκευής για περισ¬ 
σότερο από είκοσι (20) ναυτικά μίλια. 

6. Όταν η συνολική χερσαία απόσταση για τη μετα¬ 
φορά της οικοσκευής του μετατιθεμένου υπερβαίνει τα 
εκατό (100) χιλιόμετρα, προστίθενται και διακόσιες (200) 
δραχμές ανά χιλιόμετρο, για την πάνω από εκατό (100) 
χιλιόμετρα απόσταση. 

Εάν η μετακίνηση περιλαμβάνει και διαδρομή με θα¬ 
λάσσιο μέσο μεταφοράς, καταβάλλεται ο ναύλος ενός 
ιδιωτικής χρήσης επιβατικού αυτοκινήτου που ανήκει 
στον υπάλληλο ή σε σύζυγο, καθώς και ο ναύλος απλής 
διαδρομής του μεταφέροντος την οικοσκευή του υπαλ- 

7. Η καταβολή της κατά τα ανωτέρω οριζόμενης 
δαπάνης μεταφοράς της οικοσκευής δικαιολογείται με 
την προσκόμιση φορτωτικής ή άλλων επίσημων παρα¬ 
στατικών στοιχείων, που καλύπτουν τουλάχιστον το 
εβδομήντα τοις εκατό (70%) της δαπάνης που δικαιού¬ 
ται. Στην περίπτωση που το συνολικό ποσό των υπο- 
βληθέντων παραστατικών στοιχείων δεν καλύπτει το 
παραπάνω ποσοστό, καταβάλλεται στον μετατιθέμενο 
το συνολικό ποσό των παραστατικών στοιχείων και το 
τριάντα τοις εκατό (30%) του ποσού που προβλέπεται 
στις παραγράφους 4, 5 και 6 του παρόντος. 

Στην περίπτωση που δεν προσκομισθεί φορτωτική ή 
άλλο επίσημο παραστατικό στοιχείο, καταβάλλεται μόνο 
το τριάντα τοις εκατό (30%) του βασικού ποσού. 

Το βασικό ποσό και τα ποοοστά πραααύξησης που 
ορίζονται στο άρθρο αυτό δύναται να αναπροσαρμό¬ 
ζονται με αποφάσεις του Υπουργού Οικονομικών. 

8. Τα οριζόμενα με το παρόν άρθρο έξοδα μετάθεσης 
καταβάλλονται και στους εκπαιδευτικούς που μετατίθε¬ 
νται με αίτησή τους, μετά τη συμπλήρωση τεσσάρων 
(4) διδακτικών ετών ή χωρίς αίτησή τους για τις ανάγκες 
της υπηρεσίας, ανεξάρτητα από το χρόνο παραμονής 
τους στον τόπο από τον οποίο μετατίθενται. 

9. Οι τοποθετούμενοι σε τόπους εκτός της πόλεως 
στην οποία είναι η έδρα της οργανικής τους μονάδας 
και σε απόσταση μεγαλύτερη των πενήντα (50) χιλιο¬ 
μέτρων, δικαιούνται τα έξοδα μετακίνησης των ιδίων 
και των μελών της οικογένειάς τους, όπως τα μέλη 
αυτά ορίζονται στην παράγραφο 2 του παρόντος άρ¬ 
θρου, καθώς και το πενήντα τοις εκατό (50%) του 
βασικού ποσού των δαπανών μετάθεσης της παραγρά¬ 
φου 4 του άρθρου αυτού. 

Άρθρο 15 

Μη δικαιούμενοι δαπανών μεταθέσεως 

1. Οι, από το προηγούμενο άρθρο, αναγνωριζόμενες 
' δαπάνες μετάθεσης δεν καταβάλλονται: 

α. Στους νεοδιοριζόμενους υπαλλήλους για τη μετά¬ 
βασή τους από τον τόπο κατοικίας τους στον τόπο 
διορισμού τους. 

β. Στους μετατιθεμένους με αίτησή τους, εφόσον η 
μετάθεσή τους πραγματοποιείται πριν παρέλθουν τέσ¬ 
σερα (4) χρόνια από την προηγούμενη μετάθεση ή 

τοποθέτηση. 

,·. Στους τοποθετούμενους με αίτησή τους, κατά την 
παράγραφο 9 του προηγούμενου άρθρου. 

Άρθρο 16 

Δαπάνες αποχωρούντων από την υπηρεσία 

1. Οι αποχωρούντες από την υπηρεσία, εφόσον έχουν 
δικαίωμα συνταξιοδότησης, καθώς και οι για λόγους 
υγείας απολυόμενοι, για τη μετάβαση από τον τόπο 
που υπηρετούσαν στον τόπο της μόνιμης κατοικίας 
τους, δικαιούνται τα υπό του άρθρου 14 του παρόντος 
νόμου προβλεπόμενα έξοδα, με την προϋπόθεση ότι η 
φορτωτική ή άλλα επίσημα παραστατικά στοιχεία, που 
θα προσκομίσουν, καλύπτουν το ογδόντα τοις εκατό 
(80%) της δαπάνης που δικαιούνται. 

2. Τα παραπάνω έξοδα δικαιούνται επίσης τα μέλη 
οικογένειας των εν ενεργεία δημοσίων υπαλλήλων και 
κρατικών λειτουργών που απεβίωσαν, εφόσον η μετα¬ 
κίνησή τους, από τον τόπο που υπηρετούσε ο απο- 
βιώσας υπάλληλος στον τόπο της μόνιμης εγκατάστα¬ 
σής τους, πραγματοποιηθεί σε ανατρεπτική προθεσμία 

έξι (6) μηνών από το θάνατο του υπαλλήλου. 

ΚΕΦΑΛΑΙΟ Γ' 

ΜΕΤΑΚΙΝΗΣΕΙΣ ΣΤΟ ΕΞΩΤΕΡΙΚΟ 
Άρθρο 17 

Δαπάνες μετακίνησης από και προς 
το εξωτερικό - Επίδομα αλλοδαπής 

1,. Στα αναφερόμενα στο άρθρο 4 του παρόντος 
νόμου πρόσωπα, που μεταβαίνουν με εντολή του Δη¬ 
μοσίου ή του Ν.Π.Δ.Δ. για εκτέλεση υπηρεσίας ή με 
ειδική αποστολή ή για εκπαίδευση στο εξωτερικό, μέχρι 
τριάντα (30) ημέρες, καταβάλλονται έξοδα μετακίνησης, 
ημερήσια αποζημίωση και έξοδα διανυκτέρευσης. 

2. Για χρονικό διάστημα άνω των τριάντα (30) ημερών 
καταβάλλεται στους ανωτέρω επίδομα αλλοδαπής, σε 
ποσοστό επί του επιδόματος αλλοδαπής του Έλληνα 
πρέσβη της χώρας όπου υπηρετούν, που καθορίζεται 
με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης, Εξωτερικών και Οι¬ 
κονομικών, για τους πολιτικούς υπαλλήλους και με κοινή 
απόφαση των Υπουργών Εθνικής Άμυνας, Εξωτερικών 
και Οικονομικών για τους στρατιωτικούς, με εξαίρεση 
τις ειδικές περιπτώσεις του άρθρου 20 του παρόντος 
νόμου. 

Το σνωτέρω επίδομα αλλοδαπής καταβάλλεται με τις 
ίδιες [ΐροϋποθέσεις που χορηγείται στους υπαλλήλους 
του Υπουργείου Εξωτερικών. 

3. Τα έξοδα της παραγράφου 1 του άρθρου αυτού 
καταβάλλονται και στο πολιτικό και στρατιωτικό προ¬ 
σωπικό που έχει τοποθετηθεί στο εξωτερικό ή έχει 
μεταβεί για εκπαίδευση ή εκτέλεση υπηρεσίας, για 
χρονικό διάστημα άνω των δώδεκα (12) μηνών και 
μετακινείται με ειδική αποστολή ή για εκτέλεση υπη¬ 
ρεσίας ή για εκπαίδευση από τη μόνιμη έδρα στην ίδια 
ή άλλη χώρα του εξωτερικού. 

Οι αποστελλόμενοι για εκπαίδευση για διάστημα κάτω 
του έτους δικαιούνται έξοδα μετακίνησης και διανυκτέ- 
ρευσης, εφόσον δεν καλύπτονται αυτά από το Φορέα 
Εκπαίδευσης, όταν μετακινούνται για λόγους εκπαίδευ¬ 
σης στην ίδια ή άλλη χώρα του εξωτερικού. 

4. Οι μετακινούμενοι από το εσωτερικό στο εξωτερικό 
και αντίστροφα, καθώς και οι μετακινούμενοι εντός της 
ίδιας ή άλλης χώρας του εξωτερικού, μπορούν να 
χρησιμοποιούν το ιδιωτικής χρήσης επιβατικό αυτοκί¬ 
νητο, δικό τους ή συζύγου και τους καταβάλλεται η 
χιλιομετρική αποζημίωση, σύμφωνα προς τα οριζόμενα 
στο άρθρο 6 του παρόντος νόμου. Η αποζημίωση αυτή 
δεν επιτρέπεται να υπερβαίνει συνολικά το αντίτιμο του 
αεροπορικού εισιτηρίου και, σε περίπτωση που η δια¬ 
δρομή αυτή δεν καλύπτεται από αεροπορική σύνδεση, 
τη δαπάνη του αντίστοιχου συγκοινωνιακού μέσου. 

Ως ημέρες ταξιδιού δικαιολογούνται μόνο οι απαι- 
τούμενες για τη μετακίνηση με αεροπορικό μέσο. 

Όταν η μετακίνηση γίνεται με άλλο μέσο εκτός 
αεροπορικού ή με ιδιωτικής χρήσεως αυτοκίνητο, κα¬ 
ταβάλλεται το αντίτιμο του εισιτηρίου του μεταφορικού 
μέσου του οποίου έγινε χρήση και ποσοστό δέκα τοις 
εκατό (10%) επί του εισιτηρίου για μικροδαπάνες τα¬ 
ξιδιού. 

5. Η εντολή μετακίνησης από και προς το εξωτερικό 
εκδίδεται με την προϋπόθεση ότι υπάρχει σχετική πί¬ 
στωση στον προϋπολογισμό. Η συνδρομή της προϋ¬ 
πόθεσης αυτής αναφέρεται στην απόφαση ή στην ε¬ 
ντολή μετακίνησης. 

Άρθρο 18 
Κατηγορίες χωρών 

1. Οι χώρες του εξωτερικού διακρίνονται στις ακό¬ 
λουθες κατηγορίες για τον καθορισμό της ημερήσιας 
αποζημίωσης των μετακινουμένων σε αυτές: 

ΚΑΤΗΓΟΡΙΑ Α' 

Άγιος Μαρίνος, Αίγυπτος, Αζερμπαϊτζάν, Αλβανία, 
Αλγερία, Ανδόρα, Αργεντινή, Αρμενία, Αυστρία, Βατι¬ 
κανό, Βέλγιο, Βενεζουέλα, Βουλγαρία, Βραζιλία, Γαλλία, 
Γερμανία, Γεωργία, Δανία, Δημοκρατία Κμερ, Ελβετία, 
Εσθονία, Ζαΐρ, Η.Π.Α., Ηνωμένα Αραβικά Εμιράτα, Η¬ 
νωμένο Βασίλειο, Ιαπωνία, Ιορδανία, Ιράκ, Ιρλανδία, 
Ισλανδία. Ισπανία, Ισραήλ, Ιταλία, Καζακστάν, Καναδάς, 
Κατάρ, Κίνα, Κορέα, Κούβα, Κουβέιτ, Κροατία, Κύπρος, 
Λάος, Λεαότο, Λεττονία, Λίβανος, Λιβύη, Λιθουανία, 
Λουξεμβούργο, Μαδαγασκάρη, Μαλαισία, Μαλβίδες, Με¬ 
ξικό, Μονακό, Μπαχρέιν, Μπούρμπα, Νέα Γιουγκοσλα¬ 
βία, Νιγηρία, Νορβηγία, Ολλανδία, Ομάν, Ουγγαρία, Ου¬ 
κρανία, Ουρουγουάη, Περού, Πολωνία, Πορτογαλία, 
Ρουμανία, Ρωσία, Σαουδική Αραβία, Σλοβενία, Σενεγάλη, 
Σιγκαπούρη, Σουδάν, Σουηδία, Συρία, Ταϋλάνδη, Τσεχία, 
Τουρκία, Υεμένη Βόρεια και Νότια, Φιλιππίνες, Φινλαν¬ 
δία, Χιλή, Χογκ-Κογκ, Βοσνία- Ερζεγοβίνη, Σκόπια, 
Λευκορωσία, Σλοβακία, Μολδαβία, Λιχτενστάιν. 

ΚΑΤΗΓΟΡΙΑ Β' 

Αιθιοπία, Αϊτή, Ακτή Ελεφαντοστούν, Αυστραλία, Βο¬ 
λιβία, Γουιάνα, Γκαμπόν, Γουατεμάλα, Γουινέα, Δομι- 
νικανική Δημοκρατία, Ελ Σαλβαδόρ, Ζάμπια, Ζιμπάμπουε, 
Ινδία, Ινδονησία, Ιράν, Ισημερινός, Καμερούν, Κένυα, 
Κολομβία, Κόστα Ρίκα, Λιβερία, Μαλί, Μάλτα, Μαλάουι, 
Μαρόκο, Μαυριτανία, Μαυρίκιος, Μπαχάμες, Μπαρμπά- 
δος, Μπουτάν, Νέα Ζηλανδία, Νεπάλ, Νικαράγουα, Νο- 
τιοαφρικανική Ένωση, Ονδούρα, Ουγκάντα, Πακιστάν, 
Παναμάς, Παραγουάη, Ρουάντα, Σιέρα Λεόνε, Σρι Λάνκα, 
Τανζανία, Τζαμάικα, Τουμαντέ, Τυνησία, Φίτζι. 

ΚΑΤΗΓΟΡΙΑ Γ' 

Όλες οι χώρες που δεν περιλαμβάνονται σε μία από 
τις παραπάνω κατηγορίες. 

2. Με κοινή απόφαση των Υπουργών Εξωτερικών και 
Οικονομικών μπορεί να γίνει νέα κατάταξη των χωρών 
στις προβλεπόμενες από την προηγούμενη παράγραφο 
του παρόντος άρθρου κατηγορίες. 

Άρθρο 19 

Ημερήσια αποζημίωση 

1. Η ημερήσια αποζημίωση εξωτερικού καθορίζεται 
κατ αποκοπή σε ΕΥΡΩ και καταβάλλεται ανάλογα με 
την κατηγορία στην οποία εντάσσονται, σύμφωνα με 
τις διατάξεις του άρθρου 4 του παρόντος νόμου και 
της χώρας στην οποία μεταβαίνουν, με τις ακόλουθες 
διακρίσεις: 

ΚΑΤΗΓΟΡΙΑ ΧΩΡΑΣ 
Α Β Γ 

Α. Κατηγορία I άρθρου 4 

α. Πρωθυπουργός, Πρόεδρος 
της Βουλής και Αντιπρόεδροι 


της Κυβέρνησης και της Βουλής 
β. Υπουργοί, Αναπληρωτές 

170 

155 

140 

Υπουργοί και Υφυπουργοί 

140 

130 

120 

γ. Λοιποί της ιδίας κατηγορίας 

110 

100 

90 

Κατηγορία II: περίπτωση (α) 

105 

95 

85 

Κατηγορία II: περίπτωση (β) 

95 

85 

80 


Γ. Κατηγορία III: 

περίπτωση (α) 

85 

75 

70 

Κατηγορία III: 

περίπτωσή (β) 

75 

70 

60 

Δ. Κατηγορία IV 


70 

60 

50 


2. Στους υπαλλήλους του Υπουργείου Εξωτερικών 
με βαθμό Συμβούλου Πρεσβείας Α' ή Β', όταν μεταβαί¬ 
νουν στο εξωτερικό ως αρχηγοί τριμελών τουλάχιστον 
ειδικών αποστολών, καταβάλλεται η αποζημίωση της 
Κατηγορίας I περίπτωσης Αγ' της παραγράφου 1 του 
παρόντος άρθρου. 

3. Οι ευρισκόμενοι με ειδική αποστολή στο εξωτερικό, 
στους οποίους καταβάλλεται ημερήσια αποζημίωση ε¬ 
ξωτερικού, όταν καλούνται να μεταβούν για εκτέλεση 
υπηρεσίας σε άλλη χώρα από αυτή που υπηρετούν, 
δικαιούνται την ημερήσια αποζημίωση της χώρας, στην 
οποία μετακινούνται. 

4. Η καθοριζόμενη με τις διατάξεις του παρόντος 
άρθρου ημερήσια αποζημίωση μπορεί να αναπροσαρ¬ 
μόζεται με απόφαση του Υπουργού Οικονομικών. 

Άρθρο 20 

Ημερήσια αποζημίωση ειδικών περιπτώσεων 
στρατιωτικών 

1. Ειδικά για το προσωπικό αρμοδιότητας του Υπουρ¬ 
γείου Εθνικής Άμυνας που υπηρετεί στην Κύπρο, η 
αποζημίωση και τα λοιπά έξοδα καθορίζονται με κοινή 
απόφαση των Υπουργών Εθνικής Άμυνας και Οικονο¬ 
μικών. 

2. Η ημερήσια αποζημίωση κατά το άρθρο 19 κατα¬ 
βάλλεται στο στρατιωτικό προσωπικό που μεταβαίνει 
για στρατιωτικές αποστολές, ανάλογα με τις ειδικές 
συνθήκες, αυξημένης κατά ποσοστό μέχρι πενήντα τοις 
εκατό (50%). Το πρόσθετο αυτό ποσοστό καθορίζεται 
με κοινή απόφάση των Υπουργών Εθνικής Άμυνας και 
Οικονομικών. 

3. Στο στρατιωτικό προσωπικό, που υπηρετεί σε 
πολεμικά πλοία, καθώς και στο πολιτικό και στρατιωτικό 
προσωπικό που επιβαίνει σε αυτά, ειδικά κατά τις ημέρες 
παραμονής του πλοίου σε λιμάνια του εξωτερικού, 
ανεξάρτητα εάν του παρέχεται κατάλυμα στην ξηρά, 
καταβάλλεται ημερήσια αποζημίωση εξωτερικού καθο¬ 
ριζόμενη κατ' αποκοπή σε ΕΥΡΩ, ανάλογα με το βαθμό 
και την κατηγορία της χώρας στην οποία ελλιμενίζεται 
το πλοίο, ως εξής: 

ΒΑΘΜΟΣ ΚΑΤΗΓΟΡΙΑ ΧΩΡΑΣ 

Α Β Γ 

α. Αντιναύαρχος και αντίστοιχοι 
Υποναύαρχος και αντίστοιχοι 
Αρχιπλοίαρχος και αντίστοιχοι 



Πλοίαρχος και αντίστοιχοι 

80 

70 

60 

β· 

Αντιπλοίαρχος και αντίστοιχοι 
Διευθυντής-Ειδικοί Συνεργάτες 
Σύμβουλοι 

70 

60 

50 

Υ· 

Πλωτάρχης και αντίστοιχοι 
-Τμηματάρχης 

60 

50 

40 

δ. 

Υποπλοίαρχος και αντίστοιχοι 

50 

40 

35 

ε. 

Ανθυποπλοίαρχος και αντίστοιχοι 
- Λοιπό προσωπικό, Σημαιοφόρος 40 

35 

25 

στ. 

Σ.Ε.Α. 

Ανθυπασπιστής 

Ν.Δόκιμος 

35 

25 

20 

ζ· 

Υπαξιωματικοί 

Μαθητές 

25 

20 

15 

Π· 

Οπλίτες 

(Ν/δίοποι) 

20 

15 

15 

Κατά τις ημέρες πλου καταβάλλεται ημερήσια απο¬ 
ζημίωση εσωτερικού. 

4. Στους υπηρετούντες σε υποβρύχια του Πολεμικού 
Ναυτικού, κατά τις ημέρες παραμονής του υποβρυχίου 
σε λιμάνια αλλοδαπής, καθώς και σε αυτούς που δια- 
νυκτερεύουν εκτός των πολεμικών πλοίων για υπηρε¬ 
σιακούς λόγους, εψόσον δεν παρέχεται κατάλυμα, η 
αποζημίωση της προηγούμενης παραγράφου καταβάλ¬ 
λεται στο διπλάσιο. Στην περίπτωση αυτή δεν κατα¬ 
βάλλονται έξοδα διανυκτέρευσης. 

Στο στρατιωτικό και πολιτικό προσωπικό, που επιβαίνει 
σε πολεμικά πλοία ξένων κρατών, κατά τη διάρκεια των 
εν πλω ασκήσεων, καταβάλλεται η καθοριζόμενη με την 
προηγούμενη παράγραφο αποζημίωση, η οποία αντι¬ 
στοιχεί στην κατηγορία της χώρας, της οποίας τη σημαία 
φέρει το πλοίο. 

Στο προσωπικό που υπηρετεί ή επιβαίνει στα πολεμικά 
πλοία του Πολεμικού Ναυτικού, που συμμετέχουν καθ' 
οιονδήποτε τρόπο σε ειδικές αποστολές για επιχειρή¬ 
σεις, οι οποίες καθορίζονται με αποφάσεις του Υπουρ¬ 
γού Εθνικής Αμυνας καταβάλλεται η ανωτέρω αποζη¬ 
μίωση στο διπλάσιο για τις ημέρες παραμονής τους 
εκτός των ελληνικών θαλασσών. 

5. Τα παραπάνω ποσά μπορεί να αναπροσαρμόζονται 
με απόφαση των Υπουργών Εθνικής Αμυνας και Οικο¬ 
νομικών. 

Άρθρο 21 

Προϋποθέσεις καταβολής ημερήσιας 
αποζημίωσης εξωτερικού 

1. Οι μετακινήσεις των αναφερόμενων στο άρθρο 4 
του παρόντος νόμου πραγματοποιούνται μετά από προ¬ 
ηγούμενη έγκριση· του αρμόδιου Υπουργού ή του εξου¬ 
σιοδοτημένου οργάνου. 

2. Η ημερήσια αποζημίωση εξωτερικού καταβάλλεται 
από την ημέρα της αναχώρησης μέχρι και την ημέρα 
της επανόδου, ως εξής: 

Α. Ολόκληρη 

α. Για κάθε ημέρα παραμονής και διανυκτέρευσης 
στη χώρα μετάβασης. 

β. Για την ημέρα μετάβασης και επιστροφής. 

γ. Σε περίπτωση πρόσκλησης, όταν προσφέρεται από 
την ίδια ή άλλη πηγή, μόνο το αντίτιμο του εισιτηρίου 
και τα έξοδα διανυκτέρευσης. 

Β. Συμπληρωματικό ποσό της δικαιούμενης ολόκλη¬ 
ρης, σε περίπτωση καταβολής μέρους της αποζημίωσης 
αυτής από άλλη πηγή. 

Γ. Μειωμένη κατά 30% 

Όταν πραγματοποιείται μετακίνηση των υπηρετού- 
ντων στο εξωτερικό για εκτέλεση υπηρεσίας ή με ειδική 
αποστολή ή εκπαίδευση στην ίδια ή άλλη χώρα του 
εξωτερικού και αυθημερόν επάνοδος στην έδρα τους. 

Δ. Μειωμένη κατά 50% 

α. Σε περίπτωση αυθημερόν μετάβασης και επιστρο¬ 
φής από την Ελλάδα στο εξωτερικό. 

β. Σε περίπτωση που παρέχεται δωρεάν ημιδιατροφή 
ή διατροφή με μειωμένες τιμές. 

Ε. Μειωμένη κατά 75%, σε περίπτωση μετακίνησης 
με πληρωμένα ή καλυμμένα όλα τα έξοδα διατροφής 
και διανυκτέρευσης, από φορέα άλλον από εκείνο στον 
οποίο ανήκει ο μετακινούμενος. 


Άρθρο 22 

Δαπάνες διανυκτέρευσης στο εξωτερικό 

1. Σε όσους αποστέλλονται με ειδική αποστολή ή για 
εκτέλεση υπηρεσίας ή εκπαίδευση στο εξωτερικό, κα¬ 
ταβάλλονται τα έξοδα διαμονής στο ξενοδοχείο, τα 
οποία υπολογίζονται κατά κανόνα στο νόμισμα της 
χώρας μετάβασης, όταν αυτό εντάσσεται στην κατη¬ 
γορία των σταθερών ισοτιμιών, άλλως σε ΕΥΡΩ. 

2. Τα ξενοδοχεία στα οποία επιτρέπεται η διαμονή 
των κατά την προηγούμενη παράγραφο μετακινουμένων 
στο εξωτερικό, ανάλογα με την κατηγορία στην οποία 
εντάσσονται βάσει του άρθρου 4 του παρόντος, είναι 
τα εξής: 

α. Σε ξενοδοχεία 5 αστέρων, οι της κατηγορίας Ια, 
καθώς και τα άτομα που συνοδεύουν αυτούς. 

β. Σε ξενοδοχεία 4 αστέρων, οι της κατηγορίας Ιβ, 
Ιγ, Ιδ, καθώς και της κατηγορίας II. 

γ. Σε ξενοδοχεία 3 αστέρων, οι της κατηγορίας III 
και IV. 

Ειδικά, προκειμένου περί μετακινήσεων σε χώρες, 
στις οποίες επικρατούν ειδικές συνθήκες διαβίωσης, 
επιτρέπεται η διανυκτέρευση σε ξενοδοχεία κατηγορίας 
ανώτερης από εκείνη που δικαιούται ο μετακινούμενος, 
κατά τις προαναφερόμενες διακρίσεις. 

Άρθρο 23 

Δαπάνες μετάθεσης - τοποθέτησης - απόσπασης 

1. Οι μετακινούμενοι πολιτικοί και στρατιωτικοί υπάλ¬ 
ληλοι. λόγω μετάθεσης ή τοποθέτησης ή απόσπασης 
από το εσωτερικό στο εξωτερικό και αντίστροφα ή από 
μια πόλη χώρας του εξωτερικού σε άλλη πόλη της 
ίδιας ή άλλης χώρας, οι αποσπώμενοι ή τοποθετούμενοι 
στο εξωτερικό σε πρεσβευτικές ή προξενικές διπλω¬ 
ματικές αρχές ή διεθνείς οργανισμούς, καθώς και οι 
αποστελλόμενοι για· υπηρεσία ή με ειδική αποστολή ή 
εκπαίδευση, δικαιούνται: 

α. Τα έξοδα μετακίνησης των ιδίων και των μελών 
της οικογένειάς τους. 

β. Τις δαπάνες μεταφοράς της οικοσκευής τους. 

γ. Έξοδα πρώτης εγκατάστασης, τα οποία αντιστοι¬ 
χούν σε ένα μηνιαίο επίδομα υπηρεσίας αλλοδαπής. 

2. Τα έξοδα μετακίνησης των μελών της οικογένειας, 
των κατά την προηγούμενη παράγραφο μετακινούμενων, 
καθώς και οι δαπάνες μεταφοράς οικοσκευής, αναγνω¬ 
ρίζονται, όταν η μετακίνηση των υπαλλήλων αυτών 
προβλέπεται για χρονικό διάστημα μεγαλύτερο του έ¬ 
τους. Στους μετακινούμενους για μικρότερο χρονικό 
διάστημα, δεν καταβάλλονται οι δαπάνες αυτές. 

Για όσους αποστέλλονται στο εξωτερικό για υπηρεσία 
ή με ειδική αποστολή, σε περίπτωση ανάκλησής τους, 
κατόπιν αιτήσεως ή με υπαίτιότητά τους, προ της 
συμπληρώσεως τριμήνου, τα έξοδα μετακίνησης των 
μελών της οικογένειάς τους, καθώς και η δαπάνη 
μεταφοράς της οικοσκευής, βαρύνουν τους ίδιους. 

Στην περίπτωση που τα μέλη της οικογένειας των 
υπαλλήλων δεν συνταξιδέψουν μαζί του, το αντίτιμο 
των εισιτηρίων τους βαρύνει το Δημόσιο, εφόσον αυτά 
μετακινούνται πριν από τη συμπλήρωση εξαμήνου από 
την ημερομηνία που μετακινήθηκε ο υπάλληλος. 

3. Τα κατά την παράγραφο 1 του παρόντος άρθρου 
έξοδα, καταβάλλονται και για την επιστροφή στην Ελ¬ 
λάδα, των υπαλλήλων που υπηρετούν στο εξωτερικό, 
οι οποίοι παραιτούνται ή απολύονται λόγω συνταξιο- 
δότησης. Επίσης καταβάλλονται οι δαπάνες μεταφοράς 
της οικοσκευής του υπαλλήλου που απεβίωσε στο ε¬ 
ξωτερικό, καθώς και τα έξοδα μετακίνησης για την 
επιστροφή των μελών της οικογένειάς του. 

4. Μέλη οικογένειας του μετακινούμενου στο εξω¬ 
τερικό υπαλλήλου, λόγω μετάθεσης, απόσπασης ή το¬ 
ποθέτησης, για τα οποία δικαιούται έξοδα μετακίνησης 
όταν αυτά τον ακολουθούν στις ανωτέρω μετακινήσεις, 
είναι ο ή η σύζυγος και τα άγαμα τέκνα μέχρι είκοσι 
(20) ετών ή μέχρι είκοσι πέντε (25) ετών, εφόσον τα 
τελευταία αποδεδειγμένα φοιτούν σε ανώτερα ή ανώ¬ 
τατα εκπαιδευτικά ιδρύματα, καθώς και τα τέκνα που 
είναι σωματικά ή πνευματικά ανίκανα για άσκηση βιο¬ 
ποριστικού επαγγέλματος. 

5. Για τους υπαλλήλους του Υπουργείου Εξωτερικών 
εξακολουθούν να ισχύουν οι διατάξεις της παραγράφου 
2 του άρθρου 137 του ν. 2594/1998 (ΦΕΚ 62 Α ). 

6. Οι μετακινούμενοι με επιβατικό αυτοκίνητο, δικό 
τους ή συζύγου καθ' όλη τη διάρκεια της διαδρομίής ή 
τμήμα αυτής, δικαιούνται την αξία ενός αεροπορικού 
εισιτηρίου της αντίστοιχης διαδρομής της θέσης που 
δικαιούνται να ταξιδεύουν. Επιπλέον δικαιούνται το μισό 
της αξίας του ανωτέρω εισιτηρίου όταν συνοδεύονται 
από ένα μέλος της οικογένειάς τους, ολόκληρη δε την 
αξία όταν συνοδεύονται από περισσότερα του ενός 
μέλη. 

7. Στις δαπάνες μεταφοράς της οικοσκευής περιλαμ¬ 
βάνονται το κόμιστρο, τα έξοδα συσκευασίας - απο- 
συσκευασίας, φορτώσεως - εκφορτώσεως, καθώς και 
οι δαπάνες ενδιάμεσων σταθμών. 

Προκειμένου περί των υπαλλήλων του Υπουργείου 
Εξωτερικών, στις δαπάνες αυτές περιλαμβάνονται και 
τα ασφάλιστρα, αποθήκευτρα και υπέρβαρα, κατά τις 
ισχύουσες περί αυτών ειδικές διατάξεις. 

8. Οικοσκευή θεωρείται το σύνολο του οικιακού εξο¬ 
πλισμού, η επίπλωση, ο ρουχισμός και τα ατομικά είδη, 
εκτός από το αυτοκίνητο. 

Το μέγιστο όριο κυβισμού της οικοσκευής που δι¬ 
καιούνται να μεταφέρουν με δαπάνη του Δημοσίου οι 
μετακινούμενοι, καθορίζεται με απόφαση του Υπουργού 
Οικονομικών, ανάλογα με το βαθμό, τη θέση, την τυχόν 
επίπλωση της κατοικίας στην οποία εγκαθίστανται και 
την οικογενειακή τους κατάσταση, 

Προκειμένου για υπαλλήλους του Υπουργείου Εξω¬ 
τερικών, για τον καθορισμό του ορίου αυτού απαιτείται 
και σύμπραξη του Υπουργού Εξωτερικών. 

9. Τα αναφερόμενα στην παράγραφο 1 πρόσωπα, 
όταν μετακινούνται από μία πόλη του εξωτερικού σε 
άλλη, της ίδιας ή άλλης χώρας, δικαιούνται τις πραγ¬ 
ματικές δαπάνες μεταφοράς της, κατά την προηγούμενη 
παράγραφο, οικοσκευής. 

Το ύψος της δαπάνης εγκρίνεται από ειδική επιτροπή, 
ύστερα από αξιολόγηση τριών (3) τουλάχιστον προ¬ 
σφορών αναγνωρισμένων γραφείων ή εταιρειών μετα¬ 
φορών, που υποβάλλονται από τον ίδιο τον μετακινού¬ 
μενο. 

Στην επιτροπή αυτή μετέχουν δύο (2) υπάλληλοι του 
Υπουργείου Οικονομικών και ένας (1) υπάλληλος του 
Υπουργείου Εξωτερικών. 

Τα μέλη της Επιτροπής, ο τρόπος αξιολόγησης των 
προσφορών, καθώς και κάθε άλλη αναγκαία λεπτομέρεια 
ορίζονται με κοινή απόφαση των Υπουργών Εξωτερικών 
και Οικονομικών. 

10. Η δαπάνη μεταφοράς της οικοσκευής εγκρίνεται, 
εάν η μεταφορά πραγματοποιηθεί, το αργότερο μέσα 
σε έξι (6) μήνες, από την ανάληψη υπηρεσίας στη νέα 
θέση του μετακινούμενου και προκειμένου περί απο- 
λυομένων ή παραιτουμένων, από την παράδοση υπη¬ 
ρεσίας. 

Η ίδια προθεσμία ισχύει και για τις δαπάνες μεταφοράς 
οικοσκευής του υπαλλήλου που απεβίωσε στο εξωτε¬ 
ρικό. 

Σε εξαιρετικές περιπτώσεις δύναται να εγκριθεί η 


δαπάνη μεταφοράς της οικοσκευής και μετά την πα¬ 
ρέλευση των έξι (6) μηνών και πάντως όχι πέραν των 
δώδεκα (12) μηνών. 

11. Σε περίπτωση μετακίνησης συζύγων υπαλλήλων 
του Δημοσίου, Ν.Π.Δ.Δ. στην ίδια πόλη, τα έξοδα με¬ 
ταφοράς οικοσκευής καταβάλλονται μόνο στον ένα 
σύζυγο. 

12. Για τους αποστελλόμενους στο εξωτερικό για 
εκτέλεση υπηρεσίας ή εκπαίδευση για χρονικό διάστημα 
μικρότερο του έτους και άνω του διμήνου δικαιολογείται 
σε βάρος του Δημοσίου δαπάνη υπερβάλλοντος βάρους 
αποσκευών, η οποία είναι ίση με το διπλάσιο του ορίου 
που δικαιολογεί δωρεάν η αεροπορική εταιρία, με την 
οποία μετακινείται ο υπάλληλος. 

ΚΕΦΑΛΑΙΟ Δ’ 

ΡΥΘΜΙΣΗ ΔΙΑΦΟΡΩΝ ΘΕΜΑΤΩΝ 

Άρθρο 24 

Περιορισμός και έλεγχος δαπανών 

Στο τέλος κάθε εξαμήνου οι οικονομικές υπηρεσίες 
του Δημοσίου, των Ο.Τ.Α. και λοιπών Ν.Π.Δ.Δ. συντάσ¬ 
σουν απολογιστικές καταστάσεις δαπανών μετακίνησης 
των λειτουργών, υπαλλήλων και λοιπών προσώπων, που 
μετακινούνται τόσο στο εσωτερικό όσο και στο εξω¬ 
τερικό, ανεξάρτητα από το φορέα που βαρύνουν οι 
δαπάνες αυτές, τις οποίες υποβάλλουν στις αρμόδιες 
υπηρεσίες του Υπουργείου Οικονομικών. 

Ο τρόπος κατάρτισης και απεικόνισης των στοιχείων 
των απολογιστικών αυτών καταστάσεων, ο χρόνος υ¬ 
ποβολής αυτών, καθώς και κάθε άλλη αναγκαία προς 
τούτο λεπτομέρεια καθορίζονται με απόφαση του Υ¬ 
πουργού Οικονομικών. 

Άρθρο 25 

Σε κάθε μέτοχο που απέκτησε μετοχές του Ο.Τ.Ε., 
κατά τη δημόσια εγγραφή που έλαβε χώρα στην Ελλάδα 
σύμφωνα με την αριθμ. 3223/21.10.1998 απόφαση της 
Διυπουργικής Επιτροπής Αποκρατικοποίησης και εξα¬ 
κολουθεί να τις κατέχει τουλάχιστον επί έξι (6) μήνες 
από της ημερομηνίας υπογραφής των συμβάσεων α¬ 
ναδοχής, παρέχεται από τον Υπουργό Οικονομικών μία 
δωρεάν μετοχή ανά δέκα κατεχόμενες κατά τα ανωτέρω 
μετοχές και μέχρι εκατό συνολικά δωρεάν μετοχές ανά 
μέτοχο. 

Οι δικαιούχοι των δωρεάν μετοχών απαλλάσσονται 
από οποιονδήποτε άμεσο ή έμμεσο φόρο ή άλλη ει¬ 
σφορά υπέρ του Δημοσίου, ασφαλιστικών ταμείων ή 
τρίτων για την αξία των ως άνω μετοχών του Ο.Τ.Ε.. 

Άρθρο 26 

Στο άρθρο 14 του ν. 2303/1995 "Πληρωμή αποδοχών 
δημοσίων υπαλλήλων μέσω Τραπεζικού Συστήματος και 
άλλες διατάξεις" (ΦΕΚ 80 Α') προστίθεται νέα παρ. 2 
ως κάτωθι: 

"2. Η αύξηση του μετοχικού κεφαλαίου της παρ.1 του 
παρόντος άρθρου, η διευθέτηση - εξόφληση κατά ο- 
ποιονδήποτε τρόπο των απαιτήσεων του Οργανισμού 
Ανασυγκρότησης Επιχειρήσεων (Ο.Α.Ε.) από την Ανώ¬ 
νυμη Εταιρία Ελληνικό Πυριτιδοποιείο και Καλυκοποιείο 
(Α.Ε.Ε.Π.-Κ. -ΠΥΡΚΑΛ) που προέρχονται από τόκους 
δανείων, καθώς και η εκχώρηση στο Δημόσιο του ποσού 
της απαίτησής του από τον Ο.Α.Ε. που μετοχοποιείται, 
απαλλάσσονται από κάθε φόρο, τέλος, τέλος χαρτο¬ 
σήμου υπέρ του Δημοσίου και τρίτων. 

Άρθρο 27 

1. Η παράγραφος 3 του άρθρου 60 του ν. 2362/1995 
(ΦΕΚ 247 Α'), όπως αντικαταστάθηκε τελικώς με την 
παράγραφο 1 του άρθρου 12 του ν. 2628/1998 (ΦΕΚ 
151 Α'), αντικαθίσταται από τότε που ίσχυσε ως εξής: 

- 3. Οι λογαριασμοί του Δημοσίου, που λειτουργούν 
χωρίς τις προϋποθέσεις που προβλέπονται από την 
προηγούμενη παράγραφο, καταργούνται την 31η Δε- 
κεμβίου 1999. Τα τυχόν υφιστάμενα περιουσιακά στοι¬ 
χεία των καταργούμενων λογαριασμών αποτελούν δη¬ 
μόσια περιουσία, τα δε χρηματικά υπόλοιπα αυτών κα¬ 
τατίθενται σε δημόσια οικονομική υπηρεσία μέχρι την 
31η Δεκεμβρίου 1999 και εμφανίζονται στα έσοδα του 
Κρατικού Προϋπολογισμού." 

2. Το πρώτο εδάφιο της παραγράφου 4 του άρθρου 
60 του ν. 2362/1995, όπως τροποποιήθηκε με τις 
διατάξεις της παρ. 2 του άρθρου 14 του ν. 2433/1996, 
της παρ. 10 του άρθρου 31 του ν. 2579/1998 και της 
παρ. 2 του άρθρου 12 του ν. 2628/1998, αντικαθίσταται 
από τότε που ίσχυσε ως εξής: 

"Υποχρεώσεις πληρωτέες σε βάρος των καταργού- 
μενων λογαριασμών που είχαν αναληφθεί ή αναλαμβά¬ 
νονται εφεξής μπορεί να εξοφληθούν από το χρηματικό 
υπόλοιπο αυτών μέχρι την 31 ή Δεκεμβρίου 1999. 

Άρθρο 28 

1. Θεωρούνται έγκυρες και δεν θίγονται τα πάσης 
φύσεως δικαιώματα των κυρίων τους, μετοχές οι οποίες 
προήλθαν από αύξηση μετοχικού κεφαλαίου ανωνύμων 
εταιρειών, οι οποίες είχαν υπαχθεί στις ρυθμίσεις του 
ν. 1386/1983 (ΦΕΚ 107 Α'), δυνάμει υπουργικών απο¬ 
φάσεων, κατ' εφαρμογή των διατάξεων των άρθρων 8 
παρ. 8 και 10 παρ. 1 του ν. 1386/1983, όπως ίσχυαν 
πριν την αντικατάστασή τους από τα άρθρα 47 και 49 
του ν. 1882/1990 (ΦΕΚ 43 Α') και οι οποίες αποφάσεις 
κηρύχθηκαν ή αναγνωρίσθηκαν με αμετάκλητη δικαστική 
απόφαση άκυρες, εφόσον: 

α) Οι σχετικές με τις ανωτέρω αυξήσεις, τροποποιή¬ 
σεις του καταστατικού έχουν εγκριθεί από τις κατά 
περίπτωση αρμόδιες αρχές εποπτείας. 

β) Οι σχετικές εγκριτικές αποφάσεις του Υπουργού 
Εμπορίου ή του Νομάρχη έχουν δημοσιευθεί, σύμφωνα 
με την τότε ισχύουσα νομοθεσία, στο τεύχος Α.Ε. και 
Ε.Π.Ε. της Εφημερίδας της Κυβερνήσεως, και 

γ) Οι ανωτέρω δημοσιευθείσες εγκριτικές αποφάσεις 
παραμένουν σε ισχύ κατά την έναρξη ισχύος του πα¬ 
ρόντος νόμου. 

Οι, κατά το χρόνο αυξήσεως του κεφαλαίου, μέτοχοι 
των ανωτέρω εταιρειών, καθώς και οι καθολικοί διάδοχοί 
τους, διατηρούν μόνον αξίωση πλήρους αποζημιώσεως 
κατά τις περί αδικοπραξιών διατάξεις για τις τυχόν 
ζημίες που υπέστησαν συνεπεία των ανωτέρω αυξή¬ 
σεων. 

2. Η αγωγή αποζημίωσης στρέφεται αποκλειστικά 
κατά του Ελληνικού Δημοσίου, αποκλεισμένης οποιοσ¬ 
δήποτε ευθύνης του νομικού προσώπου της εταιρείας 
την οποία αφορούν οι αυξήσεις κεφαλαίου, των μετόχων 
που απέκτησαν τις μετοχές των φυσικών προσώπων 
που καθ' οιονδήποτε τρόπο άσκησαν διοίκηση ή δια¬ 
χείριση της εταιρείας μετά την υπαγωγή της στις 
ρυθμίσεις του ν. 1386/1983, καθώς και όσων απέκτησαν 
νομίμως περιουσιακά στοιχεία των ανωτέρω εταιρειών. 
Η αγωγή, εφόσον δεν έχει ήδη ασκηθεί, ασκείται μέσα 
σε αποκλειστική προθεσμία δεκαοκτώ (18) μηνών από 
την έναρξη ισχύος του παρόντος νόμου, υπό την 
προϋπόθεση ότι κατά την 31.12.1998 είτε εκκρεμούσε, 


ασκηθείσα από τα πρόσωπα του δευτέρου εδαφίου της 
προηγούμενης παραγράφου, αίτηση ή προσφυγή αχυ- 
ρώσεως ή αγωγή αναγνωρίσεως της ακυρότητας της 
αυξήσεως κεφαλαίου είτε είχε εκδοθεί αμετάκλητη α¬ 
πόφαση με την οποία έγινε δεκτή τέτοια αίτηοη ή 
προσφυγή ή αγωγή των ανωτέρω προσώπων. 

3. Οι πιστωτές των εταιρειών, οι οποίοι απέκτησαν 
μετοχές που προήλθαν από τις, κατά τα ανωτέρω 
γενόμενες, αυξήσεις κεφαλαίου, ευθύνονται αναγωγικώς 
έναντι του Ελληνικού Δημοσίου, επί της αποζημιώσεως 
της προηγούμενης παραγράφου και σε ποσοστό ίσο με 
την αναλογία των μετοχών που συνεπεία των αυξήσεων 
κεφαλαίου περιήλθαν στην κυριότητά τους, ανεξαρτή¬ 
τως εάν οι ανωτέρω μετοχές έχουν μεταβιβασθεί σε 
τρίτους. 

4. Απαιτήσεις του Δημοσίου κατά μελών διοικητικών 
συμβουλίων ή μετόχων πριν την υπαγωγή της εταιρείας 
στις ρυθμίσεις του ν. 1386/1983, οι οποίες απορρέουν 
από την προβλεπόμενη από το νόμο ατομική ή συλ¬ 
λογική ευθύνη τους ή από προσωπικές εγγυήσεις που 
παρασχέθηκαν από αυτούς υπέρ της εταιρείας, διατη¬ 
ρούνται και υπάγονται ως προς το χρόνο της παρα¬ 
γραφής τους στις ρυθμίσεις της παρ. 3 του άρθρου 86 
του ν. 2362/1993 (ΦΕΚ 247 Α'). 

Η παραγραφή αναστέλλεται κατά το χρονικό διάστημα 
κατά το οποίο εκκρεμεί αίτηση ακυρώσεως, προσφυγή 
ή αγωγή με την οποία ζητείται η ακύρωση των υπουρ¬ 
γικών αποφάσεων των άρθρων 8 παρ. 8 και 10 παρ.1 
του ν.1386/1983 ή η αναγνώριση της ακυρότητας των 
αυξήσεων κεφαλαίου, καθώς και κατά το χρονικό διά¬ 
στημα κατά το οποίο εκκρεμεί η αγωγή αποζημιώσεως 
της παρ. 2 του παρόντος άρθρου. 

5. Οι διατάξεις των προηγούμενων παραγράφων ε¬ 
φαρμόζονται αναλόγως και για αυξήσεις μετοχικού κε¬ 
φαλαίου τραπεζικών ανωνύμων εταιρειών, που είχαν 
υπαχθεί σε καθεστώς προσωρινής επιτροπείας μετά 
την 1.1.1982 δυνάμει του π.δ. 861/1975 (ΦΕΚ 275 Α'), 
οι οποίες έγιναν με πράξεις του προσωρινού επιτρόπου 
τους. 

6. Η ισχύς του παρόντος άρθρου αρχίζει από τη 
δημοσίευση του παρόντος νόμου στην Εφημερίδα της 
Κυβερνήσεως. Από την έναρξη ισχύος του το άρθρο 
54 του ν. 2000/1991 (ΦΕΚ 206 Α') καταργείται αφότου 
ίσχυσε. 

Άρθρο 29 

1. Οι απαλλαγές που προβλέπονται από την παρ. 13 
του άρθρου 46α του ν. 1892/1990, σε συνδυασμό με 
την παρ. 16 του ίδιου άρθρου, περιλαμβάνουν και τη 
φορολογία εισοδήματος, εφαρμόζονται δε και στις πά- 

-σης φύσεως συμβάσεις που συνομολογούνται σύμφωνα 
με το άρθρο 5 και κατά τη διαδικασία των άρθρων 6, 

8 και 9 του ν. 2000/1991 και στις συνεπεία αυτών 
μεταβιβάσεις ακινήτων, κινητών, μετοχών ή πάσης φύ¬ 
σεως δικαιωμάτων, μεταγραφές και πάσης φύσεως πρά¬ 
ξεις προς πραγμάτωσή τους, περιλαμβανομένης της 
συστάσεως και εγγραφής υποθήκης, της εγγραφής 
προσημειώσεως υποθήκης και της συστάσεως ενεχύρου. 

2. Στις ανωτέρω συμβάσεις η μεταβίβαση ονομαστικών 
ή ανώνυμων μετοχών που δεν έχουν εισαχθεί στο 
Χρηματιστήριο, γίνεται με ιδιωτικό έγγραφο που κατα¬ 
τίθεται στην αρμόδια για τον αγορασπ) Δ.Ο.Υ., εντός 
δέκα (10) ημερών από την υπογραφή του. σε περίπτωση 
δε κατά την οποία για τη μεταβίβαση οποιωνδήποτε 
περιουσιακών στοιχείων ή ολόκληρης της επιχείρησης 
ή των μετοχών απαιτείται προηγούμενη άδεια ή έγκριση 
οποιοσδήποτε αρχής ή η διενέργεια γνωστοποίησης ή 
τήρησης της διαδικασίας, η άδεια θεωρείται ότι έχει \ 

παρασχεθεί και δεν απαιτείται γνωστοποίηση ή η τήρηση 
της σχετικής διαδικασίας. 

3. Η παρ. 23 του άρθρου 46α του ν. 1892/1990 
εφαρμόζεται για τις πόσης φύσεως άδειες των περιου¬ 
σιακών στοιχείων των επιχειρήσεων, των οποίων οι 
μετοχές μεταβιβάζονται σύμφωνα με την περίπτωση α' 
του άρθρου 5 του ν. 2000/1991, καθώς και των πε¬ 
ριουσιακών στοιχείων που μεταβιβάζονται, μισθώνονται 
ή εξαγοράζονται τελικώς, σύμφωνα με τις περιπτώσεις 
δ', ε' και στ' του άρθρου 5 του ν. 2000/1991. 

4. Η ισχύς του παρόντος άρθρου αρχίζει από την 4η 
Φεβρουάριου 1999. 

Άρθρο 30 

1. Το Ελληνικό Δημόσιο, εκπροσωπούμενο από ειδικά 
εξουσιοδοτημένο από τον Υπουργό Οικονομικών υπάλ¬ 
ληλο του Υπουργείου Οικονομικών, συμβάλλεται, χωρίς 
την τήρηση των διαδικασιών και προϋποθέσεων που 
προβλέπονται από τις διατάξεις των άρθρων 35 και 37 
του διατάγματος της 26 Ιουνίου/10 Ιουλίου 1944 "Περί 
Κώδικος των νόμων περί δικών του Δημοσίου", στη 
συμφωνία πιστωτών και της εταιρείας με την επωνυμία 
"ΑΘΗΝΑΪΚΗ ΧΑΡΤΟΠΟΙΊ Α Α.Ε.', σύμφωνα με τη δια- 
τάξη του άρθρου 44 του ν. 1892/1990 και συναινεί στη 
διαγραφή ή και ρύθμιση των απαιτήσεών του κατά της 
εταρείας στο ύψος και σύμφωνα με τους όρους της 
σχετικής πρότασης της Διυπουργικής Επιτροπής Απο¬ 
κρατικοποίησης του άρθρου 2 του ν. 2000/1991 (ΦΕΚ 
206 Α'), η οποία διατυπώνεται μετά από σχετική εισή¬ 
γηση της Διεύθυνσης Εισπράξεων Δημοσίων Εσόδων 
του Υπουργείου Οικονομικών (Δ 16). 

Με την παραπάνω συμφωνία οι πιστωτές μπορούν 
να ορίσουν εκπρόσωπό τους, καθορίζοντας ταυτόχρονα 
τα καθήκοντά του. Μετά την επικύρωση της συμφωνίας 
από το αρμόδιο Εφετείο, ο ορισθείς εκπρόσωπος εκ¬ 
προσωπεί, στα πλαίσια των ανατεθέντων σε αυτόν 
καθηκόντων όλους τους πιστωτές, ακόμα και τους μη 
συμβεβλημένους, εκτελώντας στο όνομα και για λογα¬ 
ριασμό τους όλες τις αναγκαίες πράξεις υλοποίησης 
των όρων της παραπάνω συμφωνίας. 

2. Οι πόσης φύσεως απαιτήσεις του Ι.Κ.Α. και των 
λοιπών ασφαλιστικών οργανισμών κατά της εταιρείας 
με την επωνυμία "ΑΘΗΝΑ ΪΚΗ ΧΑΡΤΟΠΟΙΊ Α Α.Ε.', που 
υφίστανται κατά την ημερομηνία μεταβίβασης των με¬ 
τοχών της επιχείρησης και κατά το μέρος που δεν θα 
ικανοποιηθούν από το εισπραχθησόμενο τίμημα μετα¬ 
βίβασης της επιχείρησης, σύμφωνα με τη συμφωνία του 
άρθρου 44 του ν.1892/1990, αναλαμβάνονται και εξο¬ 
φλούνται από το Δημόσιο. 

3. Παρέχεται η εγγύηση του Ελληνικού Δημοσίου για 
την κάλυψη του συνόλου των συμβατικών υποχρεώσεων, 
δηλώσεων και εγγυήσεων που ανέλαβε ο Οργανισμός 
Οικονομικής Ανασυγκρότησης Επιχειρήσεων (Ο.Α.Ε.) 
Α.Ε., δυνάμει του με αριθμό 37219/18.12.1998 προσυμ¬ 
φώνου της συμβολαιογράφου Αθηνών Ανδριανής-Δή- 
μητρας Ζαφειροπούλοο-Οικονομοπούλου πώλησης των 
μετοχών της εταιρείας με την επωνυμία "ΑΘΗΝΑΪΚΗ 
ΧΑΡΤΟΠΟΙΊ Α Α.Ε.’ που του ανήκουν. 

4. Παρατείνεται από τη λήξη της και μέχρι τη συ¬ 
μπλήρωση τριών (3) ετών από την έναρξη ισχύος του 
παρόντος νόμου η άδεια λειτουργίας Φ14-8577/4038/ 
16.7.1997 της Διεύθυνσης Βιομηχανίας της Νομαρχίας 
Αττικής των βιομηχανικών εγκαταστάσεων της εταιρείας 
με την επωνυμία "ΑΘΗΝΑ ΪΚΗ ΧΑΡΤΟΠΟΙΊ Α Α.Ε." στο 
εργοστάσιο Αθηνών. 

5. Το Ελληνικό Δημόσιο αναλαμβάνει την υποχρέωση 
καταβολής των αποζημιώσεων των εργαζομένων στην 


εταιρεία με την επωνυμία "ΑΘΗΝΑ ΪΚΗ ΧΑΡΤΟΠΟΙΊ Α 
Α.Ε." των οποίων η σχέση εργασίας καταγγέλλεται μέχρι 
τις 28.2.1999. Με κοινή απόφαση των Υπουργών Ε¬ 
θνικής Οικονομίας, Ανάπτυξης και Εργασίας και Κοι¬ 
νωνικών Ασφαλίσεων καθορίζεται το ύψος της αποζη¬ 
μίωσης, την οποία θα λάβουν λόγω απόλυσης οι απο- 
χωρούντες από την επιχείρηση εργαζόμενοι. 

6. Η ισχύς του παρόντος άρθρου αρχίζει από την 4η 
Φεβρουάριου 1999. 

Άρθρο 31 

1. Για το έτος 1999 και κατά παρέκκλιση των δια¬ 
τάξεων του άρθρου 18 του ν. 2539/1997 με απόφαση 
του Γενικού Γραμματέα της Περιφέρειας γίνεται η κα¬ 
τανομή και τοποθέτηση των υπηρετούντων σε κάθε 
Δ.Ο.Υ. ελεγκτών εσόδων - εξόδων και εισπρακτόρων 
Ο.Τ.Α. πρώτου βαθμού,-ανάλογα με τις ανάγκες των 
δήμων και κοινοτήτων της περιοχής και καθορίζεται ο 
τρόπος παροχής της υπηρεσίας αυτών. 

Με την ίδια απόφαση ρυθμίζεται και ο τρόπος πλη¬ 
ρωμής και ο επιμερισμός της δαπάνης για την πληρωμή 
των αποδοχών των ανωτέρω, καθώς και κάθε άλλη 
αναγκαία λεπτομέρεια. 

2. Η παράγραφος 5 του άρθρου 13 του ν. 2539/1997 
(ΦΕΚ 244 Α') αντικαθίσταται ως εξής: 

"5. Με κοινές αποφάσεις των Υπουργών Εθνικής 
Οικονομίας, Εσωτερικών, Δημόσιας Διοίκησης και Απο¬ 
κέντρωσης και του κατά περίπτωση αρμόδιου Υπουργού, 
τα ποσά με τα οποία χρηματοδοτούνται έργα των 
Υποπρογραμμάτων 4 και 5, από 1ης Ιανουάριου του 
έτους 1999 εγγράφονται στις Συλλογικές Αποφάσεις 
Έργων Περιφέρειας (Σ.Α.Ε.Π.). Για το Υποπρόγραμμα 
3 εφαρμόζονται οι διατάξεις του άρθρου 4 παρ. 2 του 
ν. 2503/1997 (ΦΕΚ 107 Α'). 

Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης μπορεί να μεταφέρεται 
το αναγκαίο ποσό από τους πόρους της παρ. 4 του 
παρόντος άρθρου στο λογαριασμό του άρθρου 68 του 
ν. 3033/1954 (ΦΕΚ 258 Α') που τηρείται στο Ταμείο 
Παρακαταθηκών και Δανείων για την προμήθεια μηχα¬ 
νολογικού εξοπλισμού και οχημάτων του Υποπρογράμ¬ 
ματος 4." 

ΚΕΦΑΛΑΙΟ Ε' 

ΤΕΛΙΚΕΣ ΔΙΑΤΑΞΕΙΣ 

Άρθρο 32 

Ειδικές ρυθμίσεις - Λογιστικές διατάξεις - 
Δικαιολογητικά 

1. Οι διατάξεις του παρόντος νόμου εφαρμόζονται 
και για τους υπαλλήλους του Υπουργείου Εξωτερικών. 
Ειδικές ή διαφορετικές ρυθμίσεις που προβλέπονται 
από τις διατάξεις του ν. 2594/1998 "περί οργανισμού 
του Υπουργείου Εξωτερικών (ΦΕΚ 62 Α') για τους 
υπαλλήλους του Υπουργείου αυτού εξακολουθούν να 
ισχύουν. 

2. Τα έξοδα διανυκτέρευσης των στρατιωτικών στο 
εξωτερικό μέχρι την έναρξη της ισχύος των διατάξεων 
του παρόντος νόμου, ρυθμίζονται με την αριθμ. 
2019915/1211/0022/6.2.1992 (ΦΕΚ 185 Β') κοινή από¬ 
φαση των Υπουργών Προεδρίας της Κυβέρνησης, Ε¬ 
θνικής Άμυνας και Οικονομικών. 

3. Οι δαπάνες καταβολής ημερήσιας αποζημίωσης, 
καθώς και των εξόδων μετακίνησης και λοιπών εξόδων, 
όπως ορίζονται με τον παρόντα νόμο για όλους τους 
μετακινούμενους σε κάθε περίπτωση, αποτελούν έξοδα 

του προϋπολογισμού του οικονομικού έτους, κατά τη 
διάρκεια του οποίου εκδίδονται τα οικεία χρηματικά 
εντάλματα, ανεξάρτητα από τη χρονική περίοδο κατά 
την οποία πραγματοποιήθηκαν. 

4. Τα χρηματικά εντάλματα που εκδίδονται για την 
πληρωμή δαπανών των μετακινούμενων στο εξωτερικό, 
εξοφλούνται ατελώς και απαλλάσσονται από κάθε φόρο, 
τέλος, εισφορά ή δικαίωμα υπέρ του Δημοσίου ή τρίτων. 

Επί της καταβαλλόμενης στο στρατιωτικό προσωπικό 
των Ενόπλων Δυνάμεων ημερήσιας αποζημίωσης εξω¬ 
τερικού, καθώς και επί του επιδόματος αλλοδαπής 
ενεργούνται κρατήσεις υπέρ των οικείων ασφαλιστικών 
ταμείων, το ύψος των οποίων δεν μπορεί να υπερβεί 
για κάθε ταμείο το πέντε τοις εκατό (5%), με απόφαση 
του Υπουργού Εθνικής Άμυνας. 

5. Δεν αναγωρίζεται δαπάνη σε βάρος του Δημοσίου, 
για προσωπική αλληλογραφία ανωτάτων λειτουργών και 
λοιπών υπαλλήλων του Δημοσίου, των Ο.Τ.Α. και των 


λοιπών Ν.Π.Δ.Δ., καθώς και των δημοσίων επιχειρήσεων 
και οργανισμών (Δ.Ε.Κ.Ο.), με εξαίρεση τις ατέλειες 
που έχουν θεσπιστεί, σύμφωνα με τις διατάξεις του Ζ 
Ψηφίσματος του 1975 (ΦΕΚ 23 Α'), όπως αυτό ισχύει 
σήμερα. 

6. Με απόφαση του Υπουργού Οικονομικών, που 
δημοσιεύεται στην Εφημερίδα της Κυβερνήσεως, κα¬ 
θορίζονται τα δικαιολογητικά, βάσει των οποίων απο- 
δεικνύεται η πραγματοποίηση των προβλεπόμενων από 
τον παρόντα νόμο δαπανών και διενεργείται ο σχετικός 
έλεγχος από τις αρμόδιες υπηρεσίες. 

7. Μέχρι την έκδοση των υπουργικών αποφάσεων 
που προβλέπονται από τις διατάξεις του παρόντος 
νόμου, τα σχετικά θέματα εξακολουθούν να ρυθμίζονται 
από τις ισχύουσες αποφάσεις. 

8. Λεπτομέρειες που ανακύπτουν από την εφαρμογή 
του νόμου αυτού ρυθμίζονται με αποφάσεις του Υπουρ¬ 
γού Οικονομικών. 


Άρθρο 33 


Κατάργηση διατάξεων - Έναρξη ισχύος 

1. ΚαταρΥούνται οι διατάξεις των άρθρων 1 έως 12 και 15 του Ν. 2346/1995 (ΦΕΚ 220Α'), καθώς και κάθε άλλη γενι- 
1 κή ή ειδική διάταξη που αντίκειται στις διατάξεις του παρόντος νόμου ή ρυθμίζει διαφορετικά τα θέματα που διέπονται 
, από αυτόν, με την επιφύλαξη της ισχύος των ειδικών διατάξεων που ρυθμίζουν τις μετακινήσεις στο εσωτερικό του 

στρατιωτικού γενικά προσωπικού. 

2. Η ισχύς του παρόντος νόμου αρχίζει από 1.6.1999, εκτός αν διαφορετικά ορίζεται στις επί μέρους διατάξεις του. 
Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του 

Κράτους. 

Αθήνα, 18 Φεβρουάριου 1999 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΕΣΩΤΕΡΙΚΟΝ. ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α. ΠΑΠΑΔΟΠΟΥΛΟΣ 

ΕΞΩΤΕΡΙΚΩΝ 

Θ. ΠΑΓΚΑΛΟΣ 

ΑΝΑΠΤΥΞΗΣ 

Β. ΠΑΠΑΝΔΡΕΟΥ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ 

Α. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 

ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

Μ. ΠΑΠΑΙΩΑΝΝΟΥ 


ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Α. ΜΑΝΤΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 18Φεβρουαρ(ου 1999 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Ε. ΓΙΑΝΝΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ <3Η * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιίΙρ: νννννν.βΙ.ςΓ 
ΙΝΤΕΡΝΕΤ: ΙίοΙ.^γ 
β-ΓΠ3ΪΙ: ηνπε @ ΗοΙ.9Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 


ΠΩΛΗΣΗΣ Φ.Ε.Κ. 

Πληροφορίες δημοσιευμάτοτν Α.Ε. - Ε.Π.Ε. 

5225 761 

ΘΕΣΣΑΛΟΝΙΚΗ 


0230 841 

Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713 

ΠΕΙΡΑΙΑΣ 



5249 547 

Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ 


Φωτοαντίγραφα παλαιών Φ.Ε.Κ. 

5248 14! 

Κόρινθου 327-Τ.Κ. 262 23 

(061) 6381 100 

Βιβλιοθήκη παλαιών Φ.Ε.Κ. 

5248 108 

ΙΩΑΝΝΙΝΑ 


Οδηγίες για δημοσιεύματα Α.Ε. - Ε.Π.Ε. 

5248 705 

Διοικητήριο Τ.Κ. 450 44 

(0651) 87215 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 


αποστολή Φ.Ε.Κ. 

5248 320 

Δημοκρατίας 1 Τ Κ. 691 00 
ΛΑΡΙΣΑ 

(0531) 22 858 



Διοικητήριο Τ.Κ. 411 10 
ΚΕΡΚΥΡΑ 

(041) 597449 



Σαμαρά 13 Τ.Κ. 491 00 
ΗΡΑΚΛΕΙΟ 

(0661) 89 127/89 120 



Πλ. Ελευθερίας 1. Τ.Κ. 711 10 
ΛΕΣΒΟΣ 

(081) 396 223 



Πλ. Κωνσταντινουπόλεως Τ.Κ. 

811 00 Μυτιλήνη 




(0251) 46 888/47 533 

ΤΙΜΗ ΦΥΛΛΩΝ " Μέχρι 8 σελίδες 200 δρχ. 


ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ ^πό @ σελίδες και άνοι προσπύξηση 100 δρχ. ανά θσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι. Π.Δ., Συμβάσεις κ.λπ.) 


60.000 δρχ. 

3.000 δρχ. 

Β' (Υπουργικές αποφάσεις κ.λπ.) 


70.000 » . 

3.500 » . 

Γ (Διορισμοί, απολύσεις κ.λπ. Δημ. Υπαλλήλων) 


15.000 ·· . 

750 ·· . 

Δ' (Απαλλοτριώσεις, πολεοδομία κ.λπ.) 


70.000 - . 

3.500 » . 

Αναπτυξιακών Πράξεων (Τ.Α.Π.Σ.) 


30.000 »· . 

1.500 » . 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 


15.000 «· . 

750 *» . 

Παράρτημα (Προκηρύξεις θέσεων ΔΕΠ κ.τλ.) 


5.000 - . 

250 - . 

Δελτίο Βιομηχανικής Ιδιοκτησίας (Λ.Ε.Β.Ι.) 


10.000 - . 

500 « . 

Λνωτάτου Ειδικού Δικαστηρίου (Α.Ε.Δ.) 


3.000 » . 

150 ·· . 

Προκηρύξεων Α.Σ.Ε.Π. 


10.000 » . 

500 ·> . 

Ανωνύμων Εταιρειών & Ε.Π.Ε. 


250.000 >■ . 

12.500 -■ . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 

12.500 » . 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού ττου αντιστοιχεί σε συνδρομές, εισπράτιεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ ιιαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΛΓ1ΕΤ. 

* Η συνδρομή ισχύει για ένα χρόνο, πουαρχίζειτην 1η Ιπνουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρη| ιατικά γραμι ιάτια δεν γίνονται δεκτά. _ _ 


Οι υπηρεσίες εξυπηρέτησης των πολιτών λειτουργούν καθημερινά οπό 08.00' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 


















